
Budskab  fra  Det  øverste  Præsidentskab 


„JEG  BLEV  DERFOR 
UNDERVIST" 

Præsident  Spencer  W.  Kimball 


Herren  har  inspireret  sin  kirke  til  at 
lægge  stor  vægt  på  opbyggelsen 
af  familieenheder  og  troen  på  Gud.  I 
vore  dage,  hvor  der  gøres  indgreb  i 
familiens  hellighed  og  omsorgen  for 
børnene  tages  forholdsvis  let,  vil  vi 
fortsat  kraftigt  understrege  behovet 
for  at  ægtepar,  forældre  og  børn,  og 
enlige  voksne  der  bor  alene,  studerer 
og  efterlever  sandhedens  principper 
og  fremmer  kærligheden  og  forståel- 
sen indenfor  familiekredsen.  En  sådan 
kærlighed  vil  med  succes  kunne  mod- 
stå Satans  kraftige  angreb  i  disse 
sidste  dage. 

Vi  behøver  ikke  at  gå  længere  end  til 
det  første  vers  i  Mormons  Bog,  den 
bog  som  profeten  Joseph  Smith  sag- 
de var  vor  religions  hjørnesten,  før  vi 
kan    lære   om   det   rette   princip  for 


forældre:  „Jeg,  Nephi,  er  født  af 
retskafne  forældre  og  blev  derfor  un- 
dervist .  .  ."  (1  Nephi  1:1). 

Det  er  forældres  guddommelige  op- 
gave at  undervise  deres  børn  i  evan- 
geliets sandheder.  Som  følge  der  af 
bad  vi  for  nylig  om  at  følgende  udta- 
lelse måtte  blive  læst  højt  ved  alle 
wards  nadvermøder: 

„Det  øverste  Præsidentskab  fremhæ- 
ver ofte  betydningen  af  ugentlige 
familiehjemmeaftener  som  en  fremra- 
gende mulighed  for  forældre  til  at 
undervise  og  styrke  deres  børn.  Ud- 
over studium  af  evangeliet  sammen 
som  en  familie  om  søndagen,  reserve- 
res mandag  aften  til  familiehjemmeaf- 
ten,  der  kan  omfatte  instruktion  i 
evangeliske  principper,  kærlighed  og 

harmoni  og  som  kan  omfatte  andre 
familieaktiviteter." 

Vi  henstiller  til  forældre  og  ledere  om 
at  lægge  stor  vægt  på  dette  emne 
eftersom  den  enkelte  hos  os  og  vi  som 
et  folk  har  det  allerstørste  behov  for  at 
være  vor  Fader  i  Himlen  nær  og  for 
stadig  åndelighed  i  vor  tilværelse.  Et 
ægte  sidste  dages  helligt  hjem  er  en 
sikker  havn  mod  livets  storme  og 
kampe.  Åndelighed  spirer  frem  og 
næres  gennem  daglig  bøn,  læsning  i 
skriften,  samtaler  om  evangeliet  i 
hjemmet  og  dertil  hørende  aktiviteter, 
familiehjemmeaftener,  familieråd, 
fælles  arbejde  og  leg,  gensidige  tjene- 
ster og  når  man  deler  evangeliet  med 
sine  omgivelser.  Åndeligheden  næres 
også  når  vi  viser  tålmodighed,  venlig- 
hed og  tilgivelse  overfor  hinanden  og 
når  vi  anvender  evangeliets  principper 
i  familiekredsen.  Det  er  i  hjemmet  vi 
bliver  eksperter  og  lærde  i  evangelisk 
retfærdighed  og  det  er  der  vi  lærer  og 
efterlever  evangeliets  sandheder  sam- 
men. 

Jeg  husker  de  dejlige  familieaktivite- 
ter vi  havde  i  min  ungdom  sammen 
med  min  hustru  og  mine  børn  i  vort 
hjem.  Vi  havde  himlen  i  vort  hjem.  Når 
som  helst  en  eller  anden  gjorde  noget, 
hvad  enten  det  var  at  synge  en  sang, 
lede  en  leg,  sige  en  trosartikel,  fortælle 
en  historie,  udøve  et  talent  eller  udføre 
en  opgave  så  skete  der  en  udvikling 
og  vi  havde  nogle  dejlige  følelser. 
Vi  vil  gerne  opmuntre  jer  til  med 
omtanke  og  med  en  bøn  i  hjertet  at 
gennemgå  deforslag  brødrene  harfølt 


de  måtte  godkende  til  jeres  overvejel- 
se når  I  tilrettelægger  sabatten,  fami- 
liehjemmeaftener og  andre  af  ugens 
aktiviteter  i  hjemmet: 
„Når  I  tilrettelægger  søndagens  akti- 
viteter føler  I  måske  trang  til  at  afsætte 
nogen  tid  til  at  familien  kan  være 
sammen,  samt  til  personligt  studium 
og  meditation  og  til  tjenesteydelser 
for  andre.  Vi  har  måske  lyst  til  at  læse  i 
skrifterne,  i  konferencerapporter  og  i 
kirkens  blade  og  bøger,  til  at  studere 
profeternes  liv  og  lærdomme,  til  at 
forberede  kirkelektier  og  andre  kir- 
keopgaver, til  at  skrive  i  vore  minde- 
bøger, bede  og  meditere,  skrive  til 
eller  besøge  slægtninge  og  venner, 
skrive  til  missionærerne,  lytte  til 
opløftende  musik,  belære  familien  om 
evangeliet,  holde  familieråd,  opbygge 
gode  forhold  mellem  mand  og  hustru, 
læse  med  et  barn,  foretage  genealogi- 
ske undersøgelser -bl.  a.  i  forbindelse 
med  4-generationsprogrammet 
samt  skrive  sin  families  eller  sin  per- 
sonlige historie,  synge  kirkens  salmer, 
læse  opløftende  litteratur,  udvikle  sin 
påskønnelse  for  kultur  og  kunst,  tilret- 
telægge familieaftens  studiekurser  og 
aktiviteter,  tilrettelægge  andre  fami- 
lieaktiviteter, gøre  sig  til  venner  med 
ikke-medlemmer,  drage  naboer  ind  i 
fællesskabet,  besøge  de  syge,  de  æl- 
dre og  de  ensomme,  afholde  interview 
med  familiens  medlemmer. 
Mandag  aften  kunne  man  udføre  en 
hvilken  som  helst  af  ovennævnte  akti- 
viteter som  er  foreslået  for  søndage, 
give  lektier  fra  familiehjemmeaftens 

lektiehæfter,  lege  familielege,  gå  til 
kulturelle  begivenheder,  udføre  fami- 
lietjenesteprojekter,  udveksle  talenter 
med  familiens  medlemmer,  udføre 
projekter  for  at  forskønne  hjemmet, 
lave  havearbejde,  opgøre  sit  årsforråd, 
udføre  andre  projekter  i  forbindelse 
med  fødevareforråd,  udføre  projekter 
hvor  man  laver  ting  til  hjemmet,  tilret- 
telægge ferier  og  specielle  aktiviteter, 
holde  familieråd,  tilrettelægge  eller 
deltage  i  et  motioneringsprogram, 
drage  venner  som  ikke  er  medlemmer 
af  kirken  ind  i  fællesskabet,  udføre 
rekreative  aktiviteter."  (Our  Family:  A 
Practical  Guide  for  Building  a  Go- 
spel-centered Home). 
Hvis  famliens  ledere  bønsomt  er  op- 
mærksomme på  disse  forslag  kan  de 
træffe  kloge  og  inspirerede  beslutnin- 
ger. Vi  håber  at  enlige  voksne,  ægte- 
par, forældre  og  børn  benytter  den 
ekstra  tid  de  har  fået  som  følge  af 
søndagens  samlede  mødeplan  til  at 
opnå  sådanne  formål.  Vi  er  nødt  til  at 
huske  på  det  fundamentalt  vigtige  i  at 
undervise  vore  børn  og  hinanden  i 
evangeliets  sandheder  i  forbindelse 
med  en  retfærdig  levevis.  Sikke  en 
mægtig  indflydelse  vi  kunne  opnå  på 
disse  tidspunkter  hver  uge  -  når  vi  om 
søndagen  dyrker  Gud,  lærer,  diskute- 
rer samt  opnår  retfærdige  hensigter  og 
udfører  gode  aktiviteter,  og  når  vi  er 
sammen  mandag  aften  til  familieakti- 
viteter, til  diskussioner  eller  er  sam- 
men om  et  hvilket  som  helst  retfærdigt 
behov. 
Vi  opmuntrer  jer  til  at  lade  jer  vejlede 


af  Ånden  i  forvaltningen  af  disse 
kostbare  dage  og  timer  så  I  virkelig 
anvender  fleksibilitet  ved  tilrettelæg- 
gelsen af  disse  kostbare  timer  og  dage 
i  jeres  liv. 

Vi  vil  opdage  at  ikke  alle  aktiviteter  vi 
kan  beskæftige  os  med  er  lige  vigtige, 
selv  om  de  på  passende  måde  kan 
have  del  i  et  åndeligt  balanceret  udvi- 


Den  enkeltes  og  vort  folks 

største  behov  er  ...  at 

være  vor  Fader  i  Himlen 

nær. 


klingsprogram  til  gavn  for  familieen- 
heden. Nogle  ting  prioriteres  højere. 
Vi  husker  Nephis  ord  da  han  gav 
følgende  råd:  „Og  vi  taler  om  Kristus, 
vi  glæder  os  i  Kristus,  vi  prædiker  om 
Kristus,  og  vi  skriver  i  overensstem- 
melse med  vore  profetier,  for  at  vore 
børn  kan  vide,  til  hvilken  kilde  de  kan 
se  hen."  (2  Nephi  25:26).  Sikke  en 
indre  styrke  ethvert  menneske  ville 
have  hvis  han  eller  hun  vidste  at 
Mesteren  og  hans  lærdomme  i  virke- 
ligheden er  den  allerstørste  kilde  til 
vejledning,  det  allerbedste,  mest  kor- 
rekte eksempel,  den  allerstørste  hjæl- 
pekilde! Dette  må  være  det  primære 
mål  i  al  vor  undervisning  i  hjemmet. 

Vor  Fader  i  Himlen  har  givet  os 
bønnens  velsignelser  for  at  hjælpe  os 
til  succes  indenfor  vore  allervigtigste 
aktiviteter  i  hjemmet  og  livet.  Jeg  ved 
at  hvis  vi  vil  bede  brændende  og 
oprigtigt,  personligt  såvel  som  sam- 
men med  familien  når  vi  står  op  om 
morgenen  og  når  vi  går  til  ro  om 
aftenen  og  når  vi  sidder  rundt  om 
bordet  ved  måltiderne,  vil  vi  ikke  alene 


Det  er  fundamentalt  vigtigt 

at  vi  underviser  børnene  og 

hinanden  i  evangeliets 

sandheder. 


blive  knyttede  nærmere  til  vore  kære, 
men  vi  vil  også  vokse  åndeligt.  Vi  har 
megen  brug  for  vor  himmelske  Faders 
hjælp  i  vore  forsøg  på  at  lære  evange- 
liets sandheder  og  derpå  efterleve 
dem  og  i  vor  søgen  efter  hans  hjælp  til 
at  træffe  beslutninger  i  vort  liv.  Dette 
er  især  vigtigt  i  voresfamiliekreds  hvor 
børnene  kan  lære  hvordan  man  taler 
til  vor  himmelske  Fader  ved  at  lytte  til 
deres  forældre.  De  kan  lære  om  dybt- 
følt og  ærlig  bøn  gennem  sådanne 
oplevelser. 

Det  er  fundamentalt  vigtigt  at  man 
studerer  skrifterne  personligt  og  sam- 
men med  familien  for  at  lære  evange- 


liet at  kende.  Man  har  længe  under- 
streget vigtigheden  af  dagligt  at  læse  i 
skrifterne  og  drøfte  dem  indbyrdes 
eftersom  det  er  et  virkningsfuldt  red- 
skab imod  uvidenhed  og  Satans  fri- 
stelser. En  sådan  vane  vil  frembringe 
stor  lykke  og  hjælpe  familiens  med- 
lemmer til  at  elske  Herren  og  hans 
godhed. 

Med  hensyn  til  styrelsen  af  vore  fami- 
lier er  den  rette  lære  at  familierådet  er 
det  mest  fundamentale  råd  i  kirken. 
Under  familieråd  kan  man  drøfte  fami- 
lieproblemer, familiens  økonomi,  man 
kan  lægge  planer  samt  støtte  og  styrke 
familiens  medlemmer  under  ledelse  af 
faderen  og  moderen  som  også  skal 
rådføre  sig  med  hinanden.  Brødrene 
har  fastslået  at  „der  må  herske  en 
atmosfære  hvor  man  lytter  til  hinan- 
den, kommunikerer  ærligt,  respekterer 
hinandens  meninger  og  følelser,  da 
dette  er  en  nødvendighed  for  at  så- 
danne møder  kan  have  succes". 
Vi  opfordrer  igen  til  at  skrive  personli- 
ge optegnelser  og  beretninger  om 
hellige  oplevelser  i  vort  liv  -  om 
bønner  der  er  blevet  besvaret,  inspira- 
tion vi  har  modtaget  fra  Herren,  sal- 
velser  i  forbindelse  med  sygdom,  op- 
tegnelser om  særlige  tidspunkter  og 
begivenheder  i  vort  liv.  Det  vil  også 
være  passende  at  trække  på  disse 
optegnelser  når  I  fortæller  trosfrem- 
mende  historier  i  familiekredsen  og 
under  diskussioner.  Inspirerende  hi- 
storier fra  vort  eget  såvel  som  fra  vore 
forfædres  liv  er  godt  undervisnings- 
materiale ligeså  vel  som  de  historier 

der  findes  i  skrifterne  og  vor  egen 
historie.  Jeg  lover  jer  at  dersom  I  vil 
skrive  jeres  mindebøger  og  optegnel- 
ser vil  de  virkelig  blive  en  kilde  til  stor 
inspiration  for  jer  selv  personligt,  for 
jeres  ægtemand  eller  hustru,  for  jeres 
børn  og  børnebørn  og  andre  ned 
igennem  generationerne. 
Vi  opfordrer  fædre  og  mødre  til  under 
deres  familiemøder  og  i  familieråd  at 
drøfte  familiens  største  opgaver  nem- 
lig missionering,  genealogisk  arbejde 
og  velfærdsarbejde.  Fædre  og  mødre 
bør  oplære  deres  sønner  til  at  ønske  at 
blive  missionærer  og  senere  kan  for- 
ældrene hvis  helbredet  og  forholdene 
ti  Hader  det  se  frem  til  at  de  måske  også 
en  dag  kan  fuldføre  en  mission.  Her- 
ren har  mange  gange  fortalt  os  om 
dette  arbejdes  store  værdi:  ,,0g  se,  nu 
siger  jeg  dig,  at  det,  der  vil  være  til 
størst  gavn  for  dig,  vil  være  at  forkyn- 
de omvendelse  for  dette  folk,  så  du 
kan  bringe  sjæle  til  mig."  (L&P  15:6). 
Vi  må  i  vore  hjem  hele  tiden  bede  for  at 
få  mulighed  for  at  præsentere  evange- 
liet for  mennesker  omkring  os  og  for  at 
Herren  vil  åbne  udvej  for  at  evangeliet 
vil  gå  fremad  med  større  kraft  og 
styrke  og  komme  ind  i  flere  lande  og  i 
flere  hjerter  hos  de  mennesker  som  er 
parate  til  at  modtage  det. 
Hvis  vi  følger  kirkens  program  for  vore 
hjem  har  de  tidligere  profeter  lovet  os, 
ligesom  vi  nu  også  lover  at  alle  de  som 
med  en  bøn  i  hjertet  og  samvittig- 
hedsfuldt vil  anvende  disse  ting  i 
deres  liv,  vil  få  store  velsignelser.  Vi 
husker  profeten  Moses'  kloge  anvis- 


ninger og  dersom  israelitterne  havde 
fulgt  dem  havde  det  ført  til  helt  andre 
ting  end  deres  oprørske  handlinger: 
„Disse  bud,  som  jeg  pålægger  dig  i 
dag,  skal  du  tage  dig  til  hjertet;  og  du 
skal  indprente  dine  børn  dem  og  tale 
om  dem,  både  når  du  sidder  i  dit  hus, 
og  når  du  vandrer  på  vejen,  både  når 
du  lægger  dig,  og  når  du  står  op."  (5 
Mosebog  6:6-7). 


Daglig  læsning  i  skrifterne 

...  har  længe  været 

foreslået  som  et 

virkningsfuldt  redskab 

imod  uvidenhed. 


Men  somme  tider  hører  vi  undskyld- 
ninger som  disse:  ,,Vi  har  for  lidt  tid." 
„Vi  har  meget  andet  at  gøre  mandag 
aften."  ,,Vi  er  for  gamle  til  at  få  noget 
ud  af  de  lektier."  „Vore  børn  er  for  små 
til  at  forstå  dem."  „Vore  børn  er  nødt 
til  at  passe  deres  lektier."  „Det  er 
umuligt  at  samle  alle  børnene."  „Vi 
kan  ikke  lide  at  være  bundet."  „Jeg  er 
helt  alene  og  har  ikke  brug  for  disse 
ting."  „Der  er  en  TV-serie  den  aften." 
Hvorfor  strides  vi  med  den  Almægtige 
når  han  er  så  stærk  og  vi  er  så  svage, 
når  han  er  alvidende  og  vi  er  så 
kortsynede?  Vi  husker  sikkert  skrift- 
stedet:  „Nogle  stoler   på   heste   og 

andre  på  vogne,  vi  sejrer  ved  Herren 
vor  Guds  navn.  De  synker  i  knæ  og 
falder,  vi  rejser  os  og  kommer  atter  på 
fode."  (Salme  20:8-9). 
Gud  er  vor  Fader  og  vi  er  hans  børn. 
Han  har  givet  os  anvisninger.  Og  vi 
skal  følge  hans  sti.  Retfærdighed  i 
hjemmet  og  i  de  hjemlige  aktiviteter, 
inspireret  undervisning  i  evangeliets 


Vi  må  hele  tiden  bede  i 

vore  hjem  om  at  få 

mulighed  for  at  præsentere 

evangeliet  for  vore 

omgivelser. 


sandheder  i  hjemmet,  klog  forældre- 
vejledning, en  far  som  præsiderer, 
samt  en  far  og  mor  som  rådfører  sig 
med  hinanden;  dette  er  kuren  imod 
vor  tids  problemer,  en  medicin  imod 
familiens  sygdomme. 
Men  når  vi  står  overfor  særlige  udfor- 
dringer vil  vi  kun  slå  fejl  dersom  vi  ikke 
bliver  ved  med  at  forsøge.  Lad  vor 
kærlighed  til  hver  enkelt  i  familien 
være  uden  forbehold.  Apostlen  Pau- 
lus gav  forældrene  et  godt  råd  da  han 
sagde:  „I  fædre!  lad  være  at  opirre 
jeres  børn,  for  at  de  ikke  skal  blive 
forskræmte."  (Kol.  3:21). 
Herren  har  åbenbaret  de  nøgler  til 
profeten  Joseph  Smith  hvorved  alle 


forældre,  ledere  og  lærere  kan  påvirke 
dem  de  præsiderer  over:  „Ingen  magt 
eller  indflydelse  kan  eller  bør  udøves  i 
kraft  af  præstedømmet  uden  gennem 
overbevisning,  langmodighed,  mild- 
hed, sagtmodighed  og  uskrømtet 
kærlighed,  gennem  venlighed  og 
sand  kundskab,  som  uden  hykleri  og 
uden  svig  vil  udvikle  sjælen  meget." 
(L&P  121:41-42). 

Det  er  i  famliens  kreds  at  disse  sand- 
heder først  og  fremmest  skal  læres  og 
anvendes.  Om  dette  har  præsident 
Joseph  F.  Smith  sagt:  „Fædre,  hvis  I 
ønsker  børn  undervist  i  evangeliets 
principper,  hvis  I  ønsker,  de  skal  elske 
sandheden,  hvis  I  ønsker,  de  skal 
adlyde  jer,  så  elsk  dem!  Og  vis  dem,  at 
I  elsker  dem  gennem  jeres  ord  og 
gerning.  For  jeres  egen  skyld,  for  den 
kærligheds  skyld,  der  bør  eksistere 
imellem  jer  og  jeres  drenge  -  hvor 
genstridige,  de  end  måtte  være,  eller 
en  enkelt  af  dem  er.  Når  I  taler  til  dem, 
så  gør  det  ikke  i  vrede,  gør  det  ikke 
hårdt  med  en  fordømmende  ånd.  Tal 
venligt  til  dem,  få  dem  ned,  og  græd 
sammen  med  dem,  om  nødvendigt, 
.  .  .  Blødgør  deres  hjerter;  få  dem  til  at 
føle  ømhed  for  jer.  Brug  ikke  vold  .  .  . 
kom  dem  nær  med  fornuften,  med 
overtalelse  og  uskrømtet  kærlighed. 
Hvis  I  ikke  kan  vindejeres  drenge  og 
piger  ved  disse  metoder  .  .  .  (kan  I) 
ikke  finde  nogen  metode  i  verden, 
hvormed  I  kan  vinde  dem  igen." 
(Joseph  F.  Smith  i  Evangeliske  Lær- 
domme, s.  266). 
Vor  Herre  og  Frelse  har  belært  os  om 


„JEG  BLEV  DERFOR  UNDERVIST" 


følgende:  ,,En  ny  befaling  giver  jeg  jer, 
at  I  skal  elske  hver  andre:  Ligesom  jeg 
har  elsket  jer,  skal  også  I  elske  hveran- 
dre." (Joh.  13:34). 
Når  vi  lader  en  sådan  kærlighedens 
ånd  vejlede  vore  motiver  og  gerninger 
vil  den  velsignelse  Peter  her  beskriver 
blive  forældrene  til  del:  ,,Frem  for  alt, 
hav  inderlig  kærlighed  til  andre;  thi 
, kærlighed  skjuler  en  mangfoldighed 
af  synder'."  (1  Peter  4:8). 
Når  vore  børn  kender  vores  store 
kærlighed  til  dem  vil  de  overse  vore 
små  fejl  som  forældre  idet  de  af  egen 
erfaring  ved  at  vor  trofasthed  overfor 
dem  „er  stærkere  end  dødens  bånd". 
(L&P  121:44). 

I  hjem  hvor  man  er  „god  mod  hveran- 
dre og  barmhjertige,  så  I  tilgiver  hve- 
randre" (Ef.  4:32),  hvor  man  afholder 
familiemøder,  diskussioner  og  råd, 
hvor  man  beder,  arbejder  og  leger 
sammen  og  hvor  kærligheden  er  ho- 
vedmotivet, hvor  man  forsøger  at 
delagtiggøre  andre  i  evangeliet  og 
opfylde  Herrens  andre  formål  -  dér  vil 
herske  en  stærk  åndelighed  og  enig- 
hed, dér  vil  være  en  styrke  for  alle 
familiens  medlemmer  gennem  hele 
livet. 

Vi  opfordrer  oprigtigt  alle  enlige  og 
alle  familier  i  hele  kirken  til  at  foretage 
en  ny  vurdering  af  deres  fremgang 
med  at  efterleve  disse  sandheder. 
Anvendelsen  af  dem  vil  være  jer  et 
skjold  og  en  beskyttelse  imod  vor  tids 
ondskab  og  de  vil  individuelt  og 
kollektivt  bringe  jer  stor  og  uendelig 
glæde  nu  og  herefter.  □ 


Ideer  til  hjemmelærere 

•|      Fortæl  om  en  personlig  oplevel- 
se om  velsignelserne  ved  at 
afholde  familiehjemmeaftener 
eller  være  sammen  med  fami- 
lien. Bed  familiens  medlemmer 
fortælle  lignende  oplevelser 
eller  følelser. 

2.   Findes  der  nogle  skriftsteder 
eller  andre  citater  i  denne  artikel 
som  familien  kunne  læse  højt 
og  drøfte? 

3_  Tal  om  forholdet  mellem 
søndagens  og  mandagens 
aktiviteter  som  det  beskrives  i 
denne  artikel.  Hvorfor  er  begge 
dele  vigtigt?  Hvorfor  er  det 
vigtigt  at  planlægge  aktiviteter  i 
forvejen  og  at  være  fleksibel  når 
man  vælger  aktiviteter? 

4.   Drøft  hvordan  familiens  med- 
lemmer kan  få  noget  mere  og 
bedre  ud  af  den  tid  de  tilbringer 
sammen.  Hvad  kan  hver  enkelt  i 
familien  gøre  for  at  familiens 
diskussioner  og  aktiviteter  kan 
blive  mere  meningsfyldte? 

5_  Vil  I  få  mere  ud  af  denne 

diskussion  hvis  du  før  besøget 
talte  med  familiens  overhoved? 
Ligger  der  et  budskab  fra 
kvorumslederen  eller  biskoppen 
til  familiens  overhoved  med 
hensyn  til  at  undervise  familiens 
medlemmer? 

HERRENS  KRAV 
TIL  FÆDRE 

Fædres  ansvar  for  at  undervise,  være  et  eksempel, 
disciplinere  og  vise  kærlighed 


Ældste  Robert  L.  Backman 

Fra  de  halvfjerds'  første  kvorum 


Alt  for  mange  fædre  har  glemt 
hvad  det  vil  sige  at  være  ung 
mand  i  den  svære  alder  hvor  man 
hverken  er  barn  eller  voksen  -  hvor 
man  kæmper  for  at  finde  sin  identitet 
og  formålet  med  livet,  hvor  man  er 
ængstelig  for  sin  fysiske  udvikling, 
kæmper  med  vigtige  beslutninger  om 
sin  fremtid,  sit  arbejde,  om  piger,  om 
sit  forhold  til  Gud,  Jesus  Kristus  og 
sine  medmennesker,  hvor  man  er  fuld 
af  tro  og  alligevel  tvivler,  hvor  man  er 
uafhængig  og  alligevel  afhængig, 
hvor  man  er  ivrig  efter  at  prøve  sine 
vinger  og  alligevel  har  brug  for  sikker- 
hed og  tryghed,  hvor  man  bliver 
skubbet  til  af  kræfter  som  lokker  her 
og  der  -  familie,  kammerater,  lærere, 
ledere,  alle  og  enhver.  Alt  dette  til- 
sammen giver  en  fornemmelse  af  at 
tiden  er  ubegrænset. 
Husker  I  det? 

Vor  Fader  i  Himlen  har  lagt  børnenes 
evige  skæbne  i  forældrenes  hænder, 
men  mere  nøjagtigt  på  familiens  skul- 
dre. Dette  ansvar  kan  ikke  uddelege- 
res! 

Herren  har  i  en  smuk  åbenbaring  til 
Joseph  Smith  erklæret  at  små  børn  er 
uskyldige  og  „at  store  ting  kan  fordres 


af    deres    fædres     hænder".     (L&P 

29:48). 

Hvad   er  det  for  store  ting    Herren 

kræver  af  fædrenes  hænder?  Lad  mig 

som  den  øverste  præsident  for  Unge 

Mænd  tale  specielt  til  de  fædre  der  har 

unge  mænd. 


Han  kræver  at  fædre 
underviser 


Fædre  hvordan  kan  vi  glemme  det 
ærværdige  ansvar  Herren  har  givet  os 
til  at  opdrage  vore  børn  i  lys  og 
sandhed? 

I  Lære  og  Pagter  afsnit  68:25-28  har 
Herren  givet  os  strenge  instruktioner 
om  vort  patriarkalske  ansvar.  Han  be- 
faler os  at  - 

1 .  sørge  for  at  vore  børn  forstår  evan- 
geliets første  principper. 

2.  sørge  for  at  vore  børn  bliver  døbt 
når  de  er  8  år  gamle  og  „modtager 
håndspålæggelse"  så  de  kan  have 
Helligånden  som  ledsager. 

3.  sørge  for  at  vore  børn  gør  visse  ting: 
At  de  beder  og  „vandrer  retskaffent  for 
Herren". 

Herren  minder  os  om  at  dette  er  „en  lov 
for  Zions  indbyggere". 


8 


Herren  har  bedt  os  om  at  begynde  at 
undervise  vore  børn  så  de  forstår  mens 
de  er  små,  før  Satan  kan  påvirke  dem 
og  mens  forældrene  endnu  har  den 
største  indflydelse  i  deres  liv. 
Læg  også  mærke  til  at  ansvaret  for  at 
undervise  vore  børn  i  sandheden  ikke 
er  pålagt  kirken,  skolen,  samfundet 
eller  kammeraterne. 
Det  er  både  vor  ret  og  vor  pligt  som 
forældre  at  hjælpe  vore  børn  til  at 
træffe  kloge  valg.  Det  gælder  især  når 
vi  skal  belære  om  ægteskab,  sex  og 
fødsler  i  henhold  til  Guds  hellige 
moralbegreber.  I  alt  for  mange  tilfælde 


lærer  de  unge  om  disse  emner  gennem 
deres  venner  -  og  så  bliver  det  den 
blinde  der  leder  den  blinde  -  eller 
måske  læres  dette  i  et  klasselokales 
kliniske  atmosfære. 
Jeg  kender  en  far  som  har  et  godt 
forhold  til  sin  søn.  De  har  en  god 
kommunikation  og  de  har  opbygget  et 
tillidsfuldt  og  fortroligt  forhold  som  er 
smukt  at  være  vidne  til.  Da  faderen 
arbejdede  i  haven  en  sommerdag  kun- 
ne han  høre  sin  søn  føre  en  alvorlig 
samtale  med  en  ven  over  hækken. 
Vennen  stillede  nogle  af  de  spørgsmål 
vi  alle  bekymrer  os  om  under  opvæk- 

Herren  har  bedt  os  begynde  at  undervise  vore  børn  så  de  forstår  mens  de  er 
små  for  Satan  kan  påvirke  dem. 


fe 


Forældre  skylder  deres  børn 
nogle  høje  standarder  og  solide 
værdier  som  bedst  overdrages 
gennem  deres  eksempel. 


sten.  I  stedet  for  at  besvare  spørgsmå- 
lene spurgte  sønnen:  „Hvorfor  spørger 
du  ikke  din  far  om  det?"  Vennen 
svarede:  „Vil  du  sige  at  du  godt  kan 
tale  med  din  far  om  sådanne  ting?" 
Når  jeg  interviewer  unge  mænd  som 
har  brudt  Guds  morallov  spørger  jeg 
mig  selv  hvor  mange  af  dem  der  kunne 
have  været  skånet  for  denne  sindsopri- 
vende oplevelse  hvis  de  havde  haft  en 
åben  kommunikation  med  deres  far  og 
han  konsekvent  havde  undervist  dem  i 
moral. 

Hvor  ville  jeg  dog  ønske  at  vore  dages 
forældre  var  som  Adam  og  Eva  der  som 
skrifterne  siger  „kundgjorde  alt  for 
deres  sønner  og  døtre"  (Moses  5:12). 
Fædre  må  i  visse  tilfælde  lære  at  drage 
nytte  af  de  undervisningsøjeblikke  der 
opstår  og  selv  en  gang  imellem  skabe 
sådanne  øjeblikke.  Det  tager  tid  og 
kræver  meningsfyldt  samvær  og  kom- 
munikation med  vore  børn. 


For  nylig  da  jeg  var  til  en  spejdermid- 
dag hvor  der  blev  uddelt  belønninger 
hørte  jeg  en  af  de  enestående  spejdere 
som  fik  en  belønning  tale  om  sit 
forhold  til  sin  hengivne  far  som  også 
var  hans  spejderleder: 
„På  disse  ture  talte  vores  spejderleder 
om  andet  og  mere  end  belønnings- 
mærker.  Han  fortalte  om  Paulus  når  vi 
var  ude  på  tur,  han  fortalte  om  Nephi 
når  vi  sad  omkring  lejrbålet,  om  Abra- 
ham når  vi  kiggede  på  stjernerne  og  om 
Jesus  af  Nazaret  lige  før  vi  bad  vores 
aftenbøn  og  gik  til  ro.  Af  og  til  sendte 
han  os  ud  hver  især  for  at  bede  sådan 
som  Joseph  Smith  bad. 
Jeg  hørte  godt  efter  hvad  vores  spej- 
derleder sagde  og  forsøgte  at  gøre  det 
han  bad  om.  Min  spejderleder  er  min 
far  og  jeg  vil  gerne  være  sådan  som 
han  er. 

Hvis  jeg  kan  huske  hvad  jeg  har  lært  på 
disse  bjergture  tror  jeg  også  jeg  kan 
klare  min  rejse  i  livet." 


Han  kræver  at  fædre 
sætter  eksemplet 


Vor  frelser  fortalte  os  hvor  vigtigt 
eksemplet  er:  „Sandelig,  sandelig  siger 
jeg  eder:  Sønnen  kan  slet  intet  gøre  af 
sig  selv,  men  kun  det,  han  ser  Faderen 
gøre;  thi  hvad  han  gør,  det  samme  gør 
også  Sønnen."  (Joh. 5:19). 
Enhver  sidste  dages  hellig  familie  er 
berettiget  til  at  have  en  patriark  som 
leder,  en  som  udøver  sit  præstedøm- 
mes magt  i  retfærdighed,  en  som  viser 
et  retfærdigt  eksempel  som  hans  fami- 
lie kan  følge,  som  beskytter  og  styrker 
dem  gennem  sin  tro  og  hengivenhed. 
Forældre  skylder  deres  børn  nogle  høje 
standarder  og  solide  værdier  som  bed- 

st  overdrages  gennem  deres  eksempel. 
Præsident  David  0.  McKay  gav  foræl- 
drene følgende  råd:  „Den  mest  effekti- 
ve måde  man  kan  undervise  i  religion  i 
hjemmet  er  ikke  ved  at  prædike,  men 
ved  at  efterleve.  Hvis  du  vil  undervise  i 
troen  på  Gud  så  vis  selv  at  du  tror,  hvis 
du  vil  undervise  i  bøn  så  bed  selv. 
Ønsker  du  at  de  ikke  skal  drikke?  Så  må 
du  selv  lade  være  med  at  drikke.  Hvis 
du  ønsker  at  dit  barn  skal  leve  et  dydigt 
liv,  udøve  selvkontrol,  have  et  godt  ry, 
så  vis  dem  et  værdigt  eksempel  i  alle 
disse  ting.  Et  barn  der  hjemme  er 
opdraget  under  sådanne  forhold  vil 
være  værnet  imod  tvivlere,  spørgsmål 
og  længsler  der  kan  oprøre  en  sjæl  når 
den  virkelige  religiøse  opvågning  fin- 
der sted  i  alderen  1 2  til  1 4  år."  (Confe- 
rence  Report  april  1955  s.  27). 
Afspejler  jeres  liv  jeres  kærlighed  til 
Herren  og  hans  evangelium  og  jeres 
kærlighed  til  hustru  og  børn?  Udøver  I 
jeres  patriarkalske  myndighed  i  jeres 
hjem?  Hvornår  har  I  sidst  givet  jeres 
børn  en  fars  velsignelse?  Hvornår  har  I 
sidst  interviewet  dem?  Hvornår  har  I 
sidst  båret  vidnesbyrd  for  jeres  børn? 
Studerer  I  regelmæssigt  skrifterne  i 
jeres  familie?  Holder  I  regelmæssigt 
familiebønner  og  familiehjemmeaften? 
Kan  man  tydeligt  mærke  evangeliets 
ånd  i  jeres  hjem?  Viser  I  det  rette 
eksempel? 

Enhver  far  burde  være  i  stand  til  at  sige 
til  sin  familie:  „Følg  mig  ligsom  I  ville 
følge  Kristus." 


Herren  kræver  at  fædre 
sætter  grænser 


Fædre  og  mødre  må  tage  ledelsen  i 
familien.  I  en  række  artikler  der  forny- 
ligt blev  udsendt  af  Associated  Press 
skriver  John  Barbour:  „Eksperterne  er 
enige  om  en  ting:  Den  største  støtte  et 
barn  kan  have  er  nogle  regler  med 
hjemmefra." 

Vore  unge  ønsker  ikke  at  drive  med 
strømmen.  De  ønsker  sikkerhed,  tryg- 
hed og  et  solidt  anker,  begrænsninger, 
leveregler -med  mulighed  for  at  udret- 
te noget.  De  ønsker  at  vide  hvad  der 
forventes  af  dem  -  de  ønsker  oprigtigt 
at  blive  vejledt. 

Nogle  af  os  har  være  så  ivrige  efter  at 
give  vore  børn  de  ting  vi  ikke  selv  fik  at 
vi  har  forsømt  at  give  dem  det  vi  har  - 
en  familie. 


Han  kræver  at  fædre 
viser  kærlighed 


Herren  kræver  at  fædre  sætter  grænser 
som  tillader  børnene  at  udøve  deres 
handlefrihed. 


Titusinde  højskoleelever  i  Kansas  blev 
bedt  om  at  svare  ærligt  og  direkte  på 
spørgsmålet  om  hvilket  spørgsmål  de 
kunne  tænke  sig  at  stille  deres  foræl- 
dre. 80%  svarede:  „Elsker  I  mig?" 
Det  spørgsmål  som  kom  derefter  lød 
således:  „Hvis  I  kunne  gøre  det  hele 
om  igen  ville  I  så  have  mig?" 
Hvor  er  det  vigtigt  at  fædre  giver  deres 
børn  en  fornemmelse  af  at  de  person- 
ligt er  noget  værd  og  lader  dem  vide  at 
de  holder  af  dem  og  har  brug  for  dem. 
Vi  er  nødt  til  at  elske  dem  uforbehol- 
dent som  Frelseren  elsker  os,  ved  at 
anvende  vor  tid,  vore  kræfter,  vore 
evner  og  forståelse  og  vor  omsorg  på  at 
hjælpe  dem  til  at  se  deres  forhold  til 
deres  kærlige  Fader  i  Himlen  og  få  øje 
på  deres  guddommelige  muligheder 
som  hans  børn. 

Præsident  Joseph  F.  Smith  har  givet 
os  dette  råd:  „Fædre,  hvis  I  ønsker 

med  I  kan  vinde  dem  igen."  (Evangeli- 
ske lærdomme  s.  266). 


MM 

Almas  anmodning  til  Gud  på  sin 
oprørske  søns  vegne  er  et  godt 
eksempel  på  den  vældige  magt 
en  fars  bøn  har. 


børn  undervist  i  evangeliets  princip- 
per, hvis  I  ønsker,  de  skal  elske  og 
forstå  sandheden,  hvis  I  ønsker,  de  skal 
adlyde  jer,  så  elsk  dem!  Og  vis  dem,  at  I 
elsker  dem  gennem  jeres  ord  og  ger- 
ninger. For  jeres  egen  skyld,  for  den 
kærlighed  skyld,  der  bør  eksistere 
imellem  jer  og  jeres  drenge  -  hvor 
genstridige  de  end  måtte  være,  eller  en 
enkelt  af  dem  er.  Når  I  taler  til  dem,  så 
gør  det  ikke  i  vrede,  gør  det  ikke  hårdt 
med  en  fordømmende  ånd.  Tal  venligt 
til  dem;  få  dem  ned,  og  græd  sammen 
med  dem  om  nødvendigt,  lad  dem 
udgyde  tårer  sammen  med  jer,  om 
muligt.  Blødgør  deres  hjerter;  få  dem  til 
at  føle  ømhed  for  jer.  Brug  ikke  pisk 
eller  vold  .  .  . 

Kom  dem  nær  med  fornuften,  med 
overtalelse  og  uskrømtet  kærlighed. 
Hvis  I  ikke  kan  vinde  jeres  drenge  og 
piger  ved  disse  metoder ...  vil  der  ikke 
findes  nogen  metode  i  verden,  hvor- 


Han  kræver  at  fædre 
er  helte 


Til  et  præstedømmmemøde  i  forbin- 
delse med  generalkonferencen  april 
1976  citerede  præsident  Spencer  W. 
Kimball  Walter  MacPeek: 
„Drenge  har  brug  for  helte  som  Lin- 
coln og  Washington.  Men  de  har  også 
brug  for  nogle  helte  i  nærheden.  De 
har  brug  for  at  kende  en  eller  anden 
mand  af  stort  format,  af  virkelig  ret- 
skaffenhed og  personlighed.  De  har 
behov  for  at  træffe  sådanne  mennesker 
på  gaden,  at  tage  på  tur  og  lejr  med 
dem,  at  se  dem  nær  deres  hjem,  til 
daglig  i  hverdagsagtige  situationer;  at 
føle  sig  nær  nok  til  at  kunne  stille  dem 
spørgsmål  og  tale  med  dem  mand  til 
mand."  (Den  danske  Stjerne  okt.  1 976 
s.  39). 

I  evangelisk  forstand  skulle  disse  helte 
være  fædre. 

Før  i  tiden  arbejdede  drenge  side  om 
side  med  deres  fædre  idet  de  hjalp  dem 
på  gården,  eller  også  arbejdede  de 
sammen  med  dem  som  lærlinge  i  et 
erhverv.  Men  i  vore  dages  bysamfund 
befinder  vore  drenge  sig  i  reglen  fjernt 
fra  gården  og  fra  mændenes  verden.  I 
stedet  forlader  faderen  hjemmet  tidligt 
om  morgenen  for  at  tage  på  fabrikken 
eller  kontoret  og  kommer  først  hjem 
sent  om  aftenen.  Mange  af  vore  dren- 
ge må  det  meste  af  dagen  undvære  et 
mandligt  forbillede. 
Der  er  selvfølgelig  visse  situationer 
hvor  en  far  ikke  kan  være  til  stede  i 
hjemmet.  Og  mødre  der  er  nødt  til  at 
udføre  begge  roller  behøver  ikke  fort- 
vivle.   Den   kærlighed  og  personlige 

opmærksomhed  og  de  råd  drenge  har 
brug  for  på  de  særlige  områder  samt 
deres  muligheder  for  at  arbejde  og  lege 
sammen  med  en  voksen  mand  i  fami- 
lien eller  blandt  wardets  medlemer, 
kan  altsammen  hjælpe  en  søn  til  at 
forberede  sig  til  den  rolle  han  skal 
spille  som  mand.  Lad  os  ikke  under- 
vurdere den  gode  indflydelse  en  mor 
kan  have  på  sine  børn. 
Men  når  der  er  en  far  i  huset  vil  hans 
største  ansvar  være  at  anvende  sin  tid 
sammen  med  børnene  på  den  bedst 
mulige  måde,  så  han  kan  vise  dem 
hvordan  de  kan  opnå  et  rigt  og  fyldest- 
gørende liv.  Fædre,  sørg  for  at  engage- 
re jer  med  jeres  børn!  Hjælp  til  at  sætte 
værdifulde  mål  -  som  f .  eks.  et  vidnes- 
byrd om  evangeliet,  belønninger  der 
får  dem  til  at  forbedre  sig,  en  mission, 
tempelægteskab  samt  et  interesant 
erhverv  eller  profession.  Hjælp  dem 
derpå  til  at  nå  de  mål.  Sørg  for  at 
opmuntre  dem  ved  at  anspore  dem, 
vække  dem  til  dåd,  vejlede  dem,  stå 
ved  deres  side,  støtte  deres  aktiviteter, 
være  med  i  deres  komiteer,  tage  på 
lejrtur  sammen  med  dem,  være  interes- 
seret i  hvad  de  gør. 
Bed  for  dem.  I  den  tid  hvor  de  opbyg- 
ger deres  tro  på  Gud  og  dem  selv  idet 
de  gennem  egen  erfaring  søger  svaret 
på  deres  spørgsmål  gennem  bønner, 
bør  de  vide  at  deres  far  beder  på  deres 
vegne. 

Almas  anmodningtil  Gud  på  sin  oprør- 
ske søns  vegne  er  et  godt  eksempel  på 
den  vældige  magt  en  fars  bøn  har: 
„Og  englen  sagde  atter:  Herren  har 
hørt  sit  folks  bønner  og  ligeledes  sin 
tjener  Almas  bønner,  som  er  din  fader; 
thi  han  har  bedt  for  dig  med  stor  tro,  at 
du  måtte  få  kundskab  om  sandheden; 
derfor  er  jeg  kommet  i  den  hensigt  at 


overbevise  dig  om  Guds  magt  og 
myndighed,  for  at  hans  tjeneres  bøn- 
ner måtte  blive  besvaret  i  forhold  til 
deres  tro."  (Mosiah  27:14). 
Må  vore  faderlige  bønner  være  lige  så 
brændende  som  Davids  da  han  bad  for 
sin  søn  Salomon:  „Og  giv  min  søn 
Salomon  et  helt  hjerte  til  at  holde  dine 
bud,  vidnesbyrd  og  anordninger  og 
udføre  det  altsammen."  (1  Krøn. 
29:19). 

Fader  er  den  ædleste  titel  en  mand  kan 
få.  Det  er  ikke  kun  en  biologisk  rolle. 
Det  betyder  en  patriark,  en  leder,  et 
eksempel,  en  fortrolig,  en  lærer,  en 
helt,  en  ven  og  i  den  sidste  ende  et 
fuldkomment  væsen. 
Herren  kræver  store  ting  af  fædre,  men 
belønningerne  er  også  store.  Når  vore 
børn  vokser  op  og  bliver  modne  og 
kommer  i  besiddelse  af  stærke  vidnes- 
byrd om  evangeliet,  opnår  tempelæg- 
teskab, reagerer  på  Herrens  kaldelser 
og  opdrager  deres  børn  i  lys  og  sand- 
hed, når  de  efterlader  deres  gode 
indtryk  på  samfundet  gennem  deres 
hengivne  tjenesteydelser,  så  vil  vi 
opleve  den  himmelske  glæde  i  be- 
vidstheden om  at  vi  har  udført  vort 
ansvar.  Så  vil  vi  i  en  mindre  målestok 
kunne  påskønne  de  ord  vor  himmelske 
Fader  sagde  da  han  præsenterede  sin 
søn:  „Denne  er  min  Søn,  den  elskede;  i 
ham  har  jeg  velbehag."  (Matt.  3:17). 
□ 

KAST  GARNET  UD 


Derek  Dixon 


Det  var  fredag  aften.  Vores  grenspræ- 
sidentskab  var  samlet  til  deres  møde. 
„Hvis  vi  ikke  havde  alle  disse  passive 
medlemmer  som  vi  ikke  kender  noget 
som  helst  til  i  vore  optegnelser," 
sagde  grenssekretæren  med  eftertryk, 
„ville  vore  rapporter  se  bedre  ud.  Kan 
vi  ikke  gøre  et  eller  andet  ved  det? 
Nogle  af  disse  familier  haraldrig  været 
i  nærheden  af  kirken  de  sidste  30  år- 
og  de  har  heller  ikke  noget  ønske  om 
at  komme  der." 

Mine  rådgivere  begyndte  at  drøfte 
dette  punkt  med  sekretæren.  Jeg  var 
tavs  et  øjeblik  og  mine  tanker  gik 
tilbage  til  det  hjem  jeg  var  vokset  op  i 
og  min  passive  families  vanskelighe- 
der .  .  . 

Fyldt  med  nysgerrighed  sad  jeg  en 
dag  som  10-årig  i  mine  forældres 
soveværelse  på  gulvet  og  ransagde 
min  fars  nederste  kommodeskuffe.  Så 
stødte  jeg  på  en  gammel  bog  indbun- 
det i  sort  og  trykt  næsten  ligesom  en 
Bibel  med  to  kolonner  på  hver  side. 
Men  det  var  ingen  Bibel.  Jeg  havdetit 
nok  set  Bibelen  i  skolen  så  det  vidste 

jeg- 
Jeg  bladede  nogle  sider  igennem. 
Adskillige  af  skriftstederne  var  under- 
streget med  rødt.  Jeg  læste  nogle  af 
de  understregede  steder.  Der  var  især 
et  der  slog  mig.  Der  stod: 
„Thi  lamaniterne  havde  hovedet  ra- 
get, og  de  var  nøgne  med  undtagelse 
af  et  skind,  der  var  gjordet  om  lænder- 
ne på  dem,  og  deres  rustning,  deres 


buer,  deres  pile,  deres  sten,  deres 
slynger  etc.  var  ligeledes  gjordet  om- 
kring dem. 

Og  lamaniternes  hud  var  mørk  i  over- 
ensstemmelse med  det  tegn  der  blev 
sat  på  deres  fædre."  (Alma  3:5-6). 
Indianerne!  Tænkte  jeg.  Det  var  jo 
indianerne!  Det  virkede  som  om 
skriftstedet  fæstnede  sig  stærkt  i  mine 
tanker.  Jeg  læste  det  igen  og  spekule- 
rede over  det  og  så  læste  jeg  et  par 
skriftsteder  mere  i  bogen.  Et  øjeblik 
efter  hørte  jeg  min  bror  kalde,  så  jeg 
lagde  forsigtigt  bogen  ned  i  skuffen 
igen  -  og  glemte  alt  om  den  de  næste 
1 2  år. 

Den  anden  verdenskrig  var  i  gang. 
Disse  barske  mørke  år  hvor  alt  var 
lange  køer  og  rationeringsmærker  og 
mangel  på  brændsel  og  hvor  krimina- 
litetens sæd  blev  sået  fordi  børn  blev 
overladt  til  at  klare  sig  selv  medens 
deres  forældre  kæmpede  i  krigen.  Det 
var  i  de  år  hvor  man  hentede  de  gamle 
pensionerede  lærere  tilbage  for  at 
kunne  klare  de  overfyldte  klasseloka- 
ler og  hvor  eleverne  vendte  hjem  til 
tomme  huse  sent  om  eftermiddagen 
for  at  kæmpe  med  opvasken  efter 
morgenmaden  og  for  selv  at  lave  sig 
noget  at  spise. 


En  dag  sad  jeg  på  gulvet  og 
ran  sag  de  min  fars  nederste 
kommodeskuffe. 

Det  var  ensomme  år.  Under  krigens 
forvirring  gik  forældrene  den  ene  vej 
mens  børnene  gik  den  anden  vej.  Og 
der  var  ikke  megen  kommunikation 
overhovedet. 

Årene  gik.  Jeg  kom  på  hospitalet  hvor 
jeg  lå  i  1 4  måneder  og  var  syg.  Så  kom 
jeg  hjem  igen.  Jeg  var  21  år  gammel, 
forlovet,  arbejdsløs,  men  med  tillid  til 
at  der  var  en  plads  i  verden  til  mig. 
Til  trods  for  denne  tillid  var  verden  på 
mange  måder  stadig  mørk.  Min  mor 
var  indlagt  på  sanatorium.  Jeg  havde 
værelse  sammen  med  min  bror  oven- 
på hvor  han  lå  med  en  ondartet 
lungehindebetændelse.  Min  far  var 
sjældent  hjemme,  han  tilbragte  sin 
fritid  efter  arbejdstiden  sammen  med 
min  mor  på  sanatoriet.  Jeg  havde  en 
lille  søster  der  stadig  gik  i  skole.  Hun 
var  bleg  og  stille  og  smilede  sjældent. 
Jeg  tilbragte  mine  dage  med  at  læse 
og  gå  ture  og  med  at  skrive  lange 
breve  til  forskellige  venner  på  hospi- 
talet. Men  ud  over  det  var  mine  dage 
tomme  og  min  sjæl  hungrede.  En 
eftermiddag  i  april  ringede  det  på 
døren  og  da  jeg  lukkede  op  stod  to 
mænd  udenfor  i  mørke  frakker  og 
sorte  hatte. 

,,Hr.  Dixon?"  Spurgte  de. 
„Ja." 

„Henry  William  Dixon?" 
„Nej,  det  er  min  far.  Han  er  på  arbedje  i 
øjeblikket.  Er  der  noget  jeg  kan  gøre 
for  jer?" 

„Jo-vi  erældsteridinfarskirke.  Da  vi 
gennemgik  optegnelserne  så  vi  hans 
navn  og  eftersom  ingen  har  set  ham  i 
adskillige  år  fik  vi  lyst  til  at  komme  og 
se  hvordan  han  har  det." 
„Naja,  han  har  det  ikke  for  godt.  Men 
nu  har  I  gjort  mig  nysgerrig.  Så  vidt 
jeg  ved  har  han  ikke  været  i  nogen 


kirke  i  de  sidste  21  år.  Hvad  er  det  for 
en  kirke?" 

„Jesu  Kristi  Kirke  af  Sidste  Dages 
Hellige.  Din  far  er  diakon  i  denne  kirke 
og  selv  om  han  ikke  har  været  der  i 
mange  år  er  han  stadig  medlem.  Har 
han  aldrig  nævnt  kirken  for  dig?" 
„Aldrig,  hvad  jeg  ved  af." 
„Kunne  du  tænke  dig  at  vide  mere  om 
din  fars  kirke?" 

„Ja  det  tror  jeg  nok.  Jeg  er  meget 
nysgerrig." 

„Nu  har  vi  en  anden  aftale  i  eftermid- 
dag, men  kunne  vi  ikke  mødes  i  vores 
kirke  kl  16  i  morgen  eftermiddag  - 
kunne  det  passe?" 

Jeg  modtog  min  første  spændende 
lektie  om  Jesu  Kristi  evangelium  i  et 
iskoldt  køkken  i  den  ramponerede 
rødstensbygning  på  Booth  Street  nr. 
23  i  Handsworth,  Birmingham  i  Eng- 
land -  emnet  var  guddommen.  Da 
lektien  var  givet  fik  jeg  en  lille  brochu- 
re -  Joseph  Smiths  historie.  Jeg  tog 
brochuren  med  hjem  og  smed  den  på 
min  brors  seng.  Han  læste  den  ivrigt 
og  lagde  den  til  side  for  at  læse  den 
igen. 

Ved  det  andet  besøg  i  Booth  Street 
lærte  jeg  at  bede  og  jeg  famlede  mig 
stammende  gennem  min  første  sam- 
tale med  vor  himmelske  Fader  med 
svedige  hænder  og  mit  glødende  an- 
sigt. Jeg  fik  endnu  en  brochure  med 
hjem  og  den  forsvandt  lige  så  hurtigt 
som  den  første. 

Under  mit  tredie  besøg  i  Booth  Street 
blev  jeg  præsenteret  for  Mormons 
Bog.  De  missionærer  der  var  til  stede 
bar  deres  brændende  vidnesbyrd  om 
denne  hellige  bog.  Og  så  fik  jeg  en 
Mormons  Bog.  Jeg  stod  med  den  et 
øjeblik  og  gav  den  så  tilbage  igen. 

„Vil  du  ikke  læse  den?"  spurgte  han 
overrasket. 

„Det  vil  jeg  meget  gerne,  men  jeg  vil 
låne  min  fars." 
„Har  din  far  en?" 

„Det  er  jeg  næsten  sikker  på  han  har." 
Under  aftensmaden  var  der  tavshed 
indtil  jeg  brød  stilheden.  „Far,  tror  du 
jeg  kunne  låne  din  Mormons  Bog?" 
Han  løftede  hovedet  forbavset.  „Jo  - 
jo,  jeg  vil  hente  den  til  dig  efter 
aftensmaden." 

Det  gjorde  han.  Han  trak  en  kendt  sort 
indbundet  bog  op  af  kommodeskuf- 
fen og  lagde  den  i  hånden  på  mig 


uden  at sigeet  ord-men  han  så  meget 
indgående  på  mig  mens  han  gjorde 
det. 

Jeg  læste  bogen  på  tre  dage  næsten 
uden  at  standse  op  for  at  spise  eller 
sove.  Hver  eneste  side  var  en  åbenba- 
ring. Det  virkede  som  om  at  der  var  så 
meget  lys  i  den  at  det  forjagede  alle  de 
mørke  skygger  i  mit  sind.  Jeg  vidste  at 
bogen  var  fra  Gud.  Mens  jeg  læste  var 


Udenfor  stod  to  mænd  i  mørke 
frakker  og  sorte  hatte. 

jeg  atter  den  dreng  der  sad  på  sove- 
værelsesgulvet  med  den  samme  bog 
som  jeg  havde  taget  fra  min  fars 
kommodeskuffe  og  læste  de  vers  der 
var  understreget  med  rødt.  Jeg  følte 
det  som  en  mand  der  vender  hjem. 
Da  jeg  var  færdig  med  at  læse  bogen 
tog  min  bror  fat  på  den  og  derefter  min 
forlovede.  Og  kort  tid  efter  var  vi  alle 
døbt.  Som  distriktsmissionærer  har 
min  bror  og  jeg  derefter  forkyndt 
evangeliet  til  vores  søster  og  hver 
eneste  gang  vi  bar  vidnesbyrd  for 
hende  faldt  hendes  tårer  ned  på  gulv- 
tæppet som  regndråber,  så  dybt  be- 
væget blev  hun  af  vore  ord.  Nu  er  vi 
alle  aktive  medlemmer  af  kirken  -  og  vi 
er  alle  tre  gift  i  templet. 


Han  trak  en  kendt  sort  indbundet 
bog  op  ad  kommodeskuffen  og 
lagde  den  i  hånden  på  mig. 


Men  vi  manglede  endnu  at  få  løst  et 
mysterium. 

Nogle  år  efter  min  omvendelse  besøg- 
te jeg  min  far  og  spurgte  ham:  „Far, 
hvorfor  nævnte  du  aldrig  evangeliet 
for  dine  børn?" 

Han  trak  vejret  dybt,  kiggede  et  øje- 
blik ud  ad  vinduet  og  sagde  så:  „Jeg 
har  aldrig  nævnt  evangeliet  eller  kir- 
ken for  nogen  af  jer  fordi  jeg  ikke  følte 
mig  værdig  til  at  gøre  det.  Men  jeg  har 
altid  bedt  om  at  alle  I  en  dag  ville  høre 

evangeliet  forkyndt  med  en  myndig 
stemme  og  blive  omvendt.  Jeg  har 
længtes  efter  denne  velsignelse  til 
trods  for  mine  synder. 
Der  var  i  virkeligheden  en  tid  hvor  min 
fars  familie  var  meget  stærke  i  kirken. 
Mine  forældre  blev  omvendt  først  i 
dette  århundrede  og  de  opdrog  os 
børn  i  henhold  til  evangeliet.  Min  mor 
varden  lokale  hjælpeforeningspræsi- 
dentinde.  Men  dengang  de  emigrere- 
de til  Californien  i  1926  blev  jeg 
tilbage  for  at  gifte  mig  med  jeres  mor. 
Hendes  forældre  var  meget  imod  kir- 
ken og  under  stresset  og  jaget  i  den 
tid,  blev  jeg  hurtigt  inaktiv  og  mistede 
kontakten  med  kirken.  Men  selv  om 
jeg  aldrig  har  tvivlet  på  kirken  be- 
gyndte jeg  at  gøre  ting  der  var  fjernt 


fra  dens  lærdomme.  Min  samvittighed 
har  hjemsøgt  mig  med  hensyn  til  jer 
børn,  men  når  først  kommunikationen 
er  brudt  er  det  meget  svært  at  etablere 
den  igen.  Jeg  er  taknemmelig  fordi  I 
børn  har  tilsluttet  jer  kirken.  Jeg  kan 
forestille  mig  at  ældsterne  var  nok  så 
overrasket.  De  kom  for  at  se  efter  mig  - 
et  passivt  medlem  og  fandt  mine  børn 
som  var  interesserede  og  ønskede  at 
vide  mere  om  evangeliet." 
Da  min  henfalden  til  tidligere  tider  fik 
ende,  rettede  jeg  igen  min  opmærk- 
somhed mod  det  problem  som  var 
fremlagt  ved  grenspræsidentskabs- 
mødet  i  kirken.  Jeg  vidste  hvad  vi 
skulle  gøre. 

„Brødre,"  sagde  jeg  ,,det  skal  indrøm- 
mes at  vi  har  mange  medlemmer  som 
ser  ud  til  at  volde  problemer  i  vore 
optegnelser,  og  der  er  ikke  store 
udsigter  til  at  de  nogen  sinde  bliver 
aktive  i  kirken.  Men  når  vi  nu  har  dem 
har  vi  også  noget  vand  som  vore 
missionærer  kan  fiske  i.  Måske  nogle 
af  disse  medlemmer  er  blevet  passive, 
nogle  er  upåvirkede  og  nogle  vil 
vende  sig  imod  os  -  men  løsningen 
ligger  i  at  kaste  garnet  ud.  Det  sker  tit 
at  vi  ikke  fanger  noget  men  så  vil 
Herrens  stemme  hviske  til  os:  'Kast 
garnet  ud  på  højre  side'  og  når  vi  gør 
det  kan  vi  'ikke  længere  hale  garnet 
ind,  så  mange  fisk'  vil  der  være.  (Joh. 
21 :6).  Er  vi  enige?" 
Tre  hænder  blev  løftet  i  højtidelig 
enighed  og  vi  gik  videre  til  næste 
punkt  på  dagsordenen.  □ 


Nu  er  vi  alle  aktive  medlemmer  af 
kirken  -  og  vi  er  alle  tre  gift  i 
templet. 

Spørgsmål  og  svar 

Spørgsmål  af  almindelig  interesse  besvaret  som  vejledning,  ikke 
som  en  officiel  tilkendegivelse  af  kirkens  politik. 


Spørgsmål: 

Mine  kollegaer  på  arbej- 
det taler  hele  tiden  re- 
spektløst om  kvinder. 
Hvordan  kan  jeg  som 
sidste  dages  hellig  påvir- 
ke dem  til  at  agte  kvin- 
den på  rette  vis? 

Svar:  Thomas  P.  Smith, 

biskop  over  Miami  2.  ward  Miami 

stav,  Florida. 


Spørgsmålet  som  her  fremlægges 
rummer  to  begreber:  For  det  første 
hvilken  respekt  mænd  skal  yde 
kvinden,  og  for  det  andet  hvordan 
man  kan  påvirke  andre  så  deres 
opførsel  over  for  kvinder  vil  være 
korrekt  og  at  de  vil  tale  pænt  om 
dem. 

Det  er  med  dette  som  med  så 
meget  andet,  Herren  har  selv  givet 
et  eksempel  i  sit  eget  liv  på 
hvordan  vi  bør  betragte  og  be- 
handle kvinder.  I  evangeliet  ser  vi 
at  Herren  for  sin  del  ikke  tøver  med 
at  behandle  kvinder  rimeligt  og 
retfærdigt  -  han  helbredte  dem 
medfølende,  underviste  dem 
upartisk  og  talte  frit  med  dem.  Han 


var  åben,  retfærdig  og  betænksom 
med  hensyn  til  deres  stilling  som 
børn  af  guddommelige  forældre. 
Herren  er  et  fortrinligt  eksempel  på 
en  som  behandlede  kvinder  med 
respekt  ikke  bare  som  „mandens 
legetøj  eller  slave".  Hans  begreb 
om  kvinden  var  grundet  på  „sand- 
heden, retfærdigheden,  ærværdig- 
heden og  kærlighedens  evige 
fundament".  (Se  James  E.  Talma- 
ge: Jesus  Kristus  s.  507). 
Dette  er  i  virkeligheden  kirkens 
lære  -  at  kvinden  ikke  kun  er  tænkt 
som  mandens  tjener  men  som  hans 
kompagnon  og  partner  i  den  evige 
familieenhed.  Manden  er  ikke 
fuldkommen  uden  kvinden  og 
kvinden  er  ikke  fuldkommen  uden 
manden  og  alene  vil  de  ikke  kunne 
modtage  den  fulde  ophøjelse.  Set 
fra  dette  synspunkt  er  det  ufatteligt 
at  nogen  mand  vil  vurdere  kvinden 
til  noget  mindre  end  det  hun  er  - 
et  Guds  barn  og  mandens  partner  i 
al  evighed.  Og  det  skulle  ikke  være 
nødvendigt  at  sige  at  Herren  ikke 
vil  godkende  nogen  form  for 
nnassende  omtale  af  kvinder. 
Med  hensyn  til  det  andet  tror  jeg 
der  er  mange  metoder  som  kunne 
anvendes  til  at  forhindre  kollegaer  i 
at  komme  med  unfair,  uvenlige  og 


20 


uanstændige  bemærkninger  om 
kvinder  -  eller  tale  et  ubehageligt 
sprog  overhovedet.  Vi  kunne 
afskrække  dem.  Hvis  vi  var  chefen 
kunne  vi  true  med  at  fyre  dem  eller 
give  dem  mindre  ønskværdigt 
arbejde.  Vi  kunne  også  indtage  et 
selvretfærdigt  standpunkt  og 
nedværdige  synderne  og  skamme 
dem  ud.  Men  jeg  er  sikker  på  vi 
forstår,  at  ingen  af  disse  metoder  er 
i  overensstemmelse  med  evange- 
liet. Den  mest  effektive  måde 
hvorpå  man  kan  øve  en  god 
indflydelse  på  andre  er  gennem 
eksempel  og  venlig  overtalelse. 
Jeg  har  selv  haft  en  god  oplevelse 
i  mit  liv  som  illustrerer  eksemplets 
magt: 

For  nogle  år  siden  var  jeg  som 
politiofficer  knyttet  til  et  ghettoom- 
råde. Jeg  oplevede  selv  problemet 
med  at  mine  officerskollegaer  og 
mange  af  borgerne  i  området  talte 
et  urent  sprog.  Jeg  gjorde  simpel- 
then det  bedste  jeg  kunne  for  at 
bevare  de  standarder  vi  har  lært 
ved  (1 )  at  lade  være  selv  at  tale  et 
urent  sprog  (2)  modvirke  det 
dårlige  sprog  når  som  helst  jeg 
kunne  uden  at  fornærme  andre  ved 
det.  Jeg  bemærkede  snart  at  der 
ikke  blev  sagt  mange  urene  ord  når 
jeg  var  til  stede.  Jeg  følte  at  de 
andre  mænd  respekterede  og 
agtede  mit  eksempel  selv  om  de 
ikke  selv  påtog  sig  mine  standarder 
når  jeg  ikke  var  til  stede.  Jeg  har 
aldrig  bedt  dem  tage  dette  hensyn 
til  mig,  det  gjorde  de  nærmest 
ubevidst. 
Jeg  tror  jeg  satte  allermest  pris  på 


Thomas  P.  Smith 


dette  hensyn  den  aften  en  af 
egnens  prominente  borgere  i  vrede 
klagede  over  mig  for  at  have 
misbrugt  min  magt  da  jeg  noterede 
ham  for  en  trafikforseelse.  For  at 
berolige  denne  prominente  borger 
ville  jeg  sandsynligvis  få  en 
reprimande.  Men  denne  borger 
havde  i  sin  klage  svoret  at  jeg 
havde  talt  et  urent  sprog  og 
forbandet  ham.  Mine  officerskolle- 
gaer og  mine  overordnede  vidste  at 
jeg  ikke  ville  gøre  den  slags, 
hvorfor  de  på  dette  grundlag 
omgående  afviste  klagen. 
Jeg  tror  at  når  vi  først  har  besluttet 
os  til  hvordan  vi  vil  reagere  og 
derpå  følger  den  kurs  der  er  valgt 
uden  at  afvige  den  vil  vore  om- 
gangsfæller  blive  opmuntret  til  at 
følge  vort  eksempel.  Mange 
mennesker  vil  lægge  mærke  til 
fordelene  ved  en  ordentlig  opførsel 
og  nogle  vil  med  tiden  selv 
begynde  at  opføre  sig  ordentligt. 
De  vil  i  det  mindste  begynde  at 
forstå  det  og  selv  om  de  måske 
ikke  selv  påtager  sig  en  sådan 
opførsel  vil  de  respektere  vores  og 
oven  i  købet  insistere  på  at  andre 
også  respekterer  vores  opførsel. 

Hvis  de  virkelig  påtager  sig  vort 
eksempel  vil  de  fortsætte  med  det 
længe  efter  vi  er  gået  og  de  vil  lige 
så  vel  komme  til  at  påvirke  andre. 
Der  er  selvfølgelig  tidspunkter  hvor 
fasthed  mildnet  af  kærlighed,  vil 
være  påkrævet.  Jeg  kan  godt  lide 
eksemplet  om  den  berømte 
foredragsholder  som  efter  en  tale  til 
en  gruppe  studenter  besvarede 
spørgsmål  fra  tilhørerne.  En  ung 
mand  efterkom  opfordringen  ved  at 
give  nogle  kommentarer  om  de 
negative  virkninger  TV  kan  have  i 
vort  samfund.  Han  nævnte  især 
„kvinder  og  deres  elendige  sød- 
supperomantik". 
Taleren  sad  ikke  denne  bemærk- 
ning overhørig.  „Før  jeg  søger  at 
besvare  dit  spørgsmål,"  sagde  han 
venligt  „lad  mig  så  sige  at  jeg 
finder  det  ubehageligt  at  høre  dig 
give  udtryk  for  disse  følelser  om 
kvinder  og  sødsupperomantik.  Jeg 
tror  det  er  en  uretfærdig  og 
unøjagtig  kliché.  Og  selv  om  det 
skulle  være  sandt,  så  har  vi  mænd 
tilstrækkeligt  med  dårlige  vaner 
selv  til  at  vi  bør  passe  meget  på 
med  nogen  form  for  kritik  .  .  ."  og 
så  fortsatte  han  venligt. 
Ingen  af  tilhørerne  følte  sig  stødte 
over  det.  Der  gik  i  virkeligheden  en 
usynlig  bølge  af  anerkendelse 
gennem  tilhørerskaren  og  den  unge 
mand  tog  udtalelsen  til  indtægt 
ved  at  nikke  hvilket  viste  at  han 
følte  sig  revset  men  ikke  stødt. 
Resten  af  diskussionen  foregik 
afslappet  og  åbent. 
Jeg  synes  ikke  man  behøver  være 
bange  for  at  støtte  Herrens  eksem- 


pel når  man  kan  gøre  det  på  denne 
måde.  Min  erfaring  er  at  når  man 
gør  det  på  denne  måde  vil  man 
ikke  alene  undgå  at  støde  sine 
kollegaer  og  venner  ved  at  komme 
med  klager  og  opbragte  forelæs- 
ninger men  vi  vil  i  virkeligheden 
gøre  det  behageligt  for  dem  at 
respektere  vore  følelser,  og  vore 
handlinger  vil  opmuntre  dem  til  at 
ændre  deres  egen  indstilling.  Skal 
man  øve  en  retfærdig  indflydelse 
gennem  sit  eksempel  kræver  det 
tålmodighed,  tolerance  og  langmo- 
dighed men  det  vil  kunne  medføre 
ændringer,  fj 


Spørgsmål: 

Hvordan  kan  en  far  for 

alvor  sætte  sin  familie  i 

første  række  og  stadig 

ære  sine  kaldelser  i 

kirken? 

Svar:  George  D.  Durrant, 
regionalrepræsentant,  leder  af 
kirkens  genealogiske  præstedøm- 
meafdeling og  far  til  8  børn. 


Engang  da  jeg  virkede  som 
missionspræsident  i  Kentucky  stod 
jeg  overfor  en  direkte  konflikt 
mellem  en  opgave  i  familien  og  i 
kirken.  Der  skulle  snart  afholdes 

derby  i  Kentucky  -  årets  store  løb  - 
og  vores  familie  havde  glædet  sig 
til  det  i  ugevis.  Tre  dage  før  den 
store  begivenhed  blev  Lexington 
stavskonference  rykket  en  uge  frem 
og  lørdagens  lederskabsmøde  blev 
berammet  til  dagen  hvor  derbyet 
skulle  finde  sted.  Jeg  blev  som 
missionspræsident  inviteret  midt  på 
ugen  idet  jeg  blev  ringet  op  af  den 
besøgende  generalautoritet  og  som 
bad  mig  være  til  disse  møder. 
Under  samtalen  fortalte  jeg  lederen 
om  min  tidligere  plan  og  bad  om 
hans  mening.  Han  svarede: 
„Somme  tider  er  vi  bare  nødt  til  at 
vælge."  Og  det  var  alt  hvad  han 
sagde. 

Hvad  skulle  jeg  gøre? 
Kirkens  arbejde  kræver  ofte  at 
fædre  er  væk  fra  hjemmet.  Når  man 
prioriterer  rigtigt,  tilrettelægger  og 
uddelegerer,  vil  en  far  kunne 
organisere  sig  så  han  effektivt 
udfører  sine  pligter  i  kirken  og  så 
han  kan  være  hjemme  oftere  end 
han  måske  tror. 

Nogle  fædre  som  tilbringer  urimelig 
megen  tid  med  at  udføre  kaldelser  i 
kirken  er  stolte  af  den  megen  tid  de 
bruger  borte  fra  hjemmet,  og 
betragter  det  som  et  tegn  på  deres 
indvielse  til  sagen.  Ofte  er  det 
hengivenhed,  men  i  visse  tilfælde 
er  det  blot  et  middel  til  at  komme 
hjemmefra.  Nogle  fædre  synes  at 
de  er  dygtigere  til  at  udføre 
aktiviteter  borte  fra  hjemmet  end 
sammen  med  deres  familie.  Vi  bør 
ransage  os  selv  for  at  se  om  vi 
under  påskud  af  såkaldt 
,,indvielse"overlader  vor  hustru  den 


George 
D.  Durrant 


vigtigste  af  alle  de  opgaver  vi  bør 
vie  os  til,  nemlig  vores  familie. 
Nogle  mener  at  hvis  de  tilbringer 
mange  timer  i  hengivent  arbejde 
for  kirken  og  borte  fra  familien,  så 
vil  Herren  dispensere  ved  at  sørge 
for  at  alt  er  i  orden  derhjemme. 
Men  fædre  som  er  trofaste  i  kirken 
kan  have  og  har  somme  tider 
alvorlige  problemer  hjemme,  og  en 
af  grundene  kan  være  at  familierne 
mangler  en  far. 

På  den  anden  siden  vil  en  far  som 
mærker  succesen  i  hjemmet  kunne 
gå  hjemmefra  fyldt  med  kærlighe- 
dens ånd.  Hans  hjerte  er  varmet 
ved  hans  egen  families  hjemlige 
arne  og  han  vil  derfor  være  i  stand 
til  at  varme  sine  søskendes  hjerter 
og  sjæle.  En  mand  som  helliger 
tilstrækkelig  tid  og  energi  til 
familieaktiviteter  og  som  på  samme 
måde  har  indviet  sig  til  Herren  i 
opbygningen  af  hans  kirke  vil 
modtage  Herrens  ånd.  Det  er 
ånden  og  ikke  de  endeløse  timer 
med  kirkeaktiviteter  borte  fra 
hjemmet  der  bringer  succes  i 
kirkens  arbejde. 
Efter  min  mening  er  nogle  af 
kirkens  planlægnings-  og  leder- 

skabsmøder  alt  for  lange.  En 
kirkeleder  spurgte  mig  engang:  ,,Er 
du  som  leder  præcis  under  afhol- 
delsen af  møder?" 
Jeg  svarede:  „Ja,  vi  begynder  altid 
til  tiden." 

Han  spurgte:  „Men  er  du  præcis?" 
Jeg  svarede  igen  på  samme  måde: 
„Vi  begynder  til  tiden." 
Han  stillede  mig  igen  det  samme 
spørgsmål  og  da  jeg  så  underlig  ud 
sagde  han:  „Jeg  er  godt  klar  over 
at  du  begynder  mødet  til  tiden, 
men  slutter  du  også  til  tiden?"  Han 
tilføjede:  „Sørg  for  at  slutte  mødet 
til  det  aftalte  tidspunkt  og  lad  folk 
gå  hjem  til  deres  familier.  De  som 
ser  bort  fra  tidspunktet  hvor  man 
skal  slutte  er  lige  så  forkert  på  den 
som  dem  der  ser  bort  fra  begyndel- 
sestidspunktet." 

Somme  tider  vil  en  far  undskylde  at 
han  ikke  er  så  meget  hjemme  ved 
at  sige:  „Det  er  ikke  kvantitetet, 
men  det  er  kvaliteten  af  den  tid 
man  tilbringer  hjemme  der  tæller." 
Der  er  en  vis  sandhed  i  denne 
udtalelse  for  nogle  mennesker,  men 
vi  må  ikke  bruge  det  til  at  dulme  en 
samvittighed  der  fortæller  os  at  vi 
er  alt  for  meget  borte  fra  vores 
familie. 

Da  jeg  blev  kaldet  til  at  være 
missionspræsident  var  jeg  nervøs 
for  at  det  var  på  det  mest  kritiske 
tidspunkt  i  mine  8  børns  liv,  at  jeg 
måske  ikke  havde  tilstrækkelig  tid 
til  at  være  en  god  far.  Jeg  afgjorde 
med  mig  selv  at  det  var  et  lige  så 
vigtigt  kald  fra  Herren  at  være  en 
god  far  som  at  være  missionspræ- 
sident. Det  betød  at  selv  om  jeg 


helligede  mig  missionen  måtte  jeg 
fordoble  min  hengivenhed  som  far. 
Med  dette  i  tankerne  blev  min 
første  vigtige  opgave  at  binde  et 
mægtigt  reb  til  en  høj  træstamme 
på  det  kæmpestore  asketræ  der 
voksede  i  vores  have,  og  lave  en 
gynge.  Sammen  med  gyngen 
indfandt  sig  øjeblikkelig  vore  børns 
legekammerater  fra  nabolaget.  Et 
par  måneder  efter  vor  ankomst  var 
vi  til  et  seminar  for  missionspræsi- 
denter.  Hver  missionspræsident 
blev  spurgt  hvilken  idé  af  dem  han 
indtil  nu  havde  indført  i  sin  mission 
der  var  den  bedste.  Da  turen  kom 
til  mig  sagde  jeg:  „Det  bedste  jeg 
har  gjort  indtil  nu  er  at  sætte  en 
gynge  op."  Alle  lo.  Jeg  beskrev 
gyngen  og  forklarede  at  mit 
hovedformål  med  det  var  at  være 
en  god  far  og  at  gyngen  var  mit 
symbol  på  denne  prioritet.  Lederen 
støttede  min  handling. 
Jeg  har  fundet  ud  af  at  jeg  helliger 
mere  tid  til  min  familie  hvis  jeg 
minder  mig  selv  om  at  når  jeg  leger 
med  mine  børn  udfører  jeg  kirkear- 
bejde. Da  jeg  var  missionspræsi- 
dent gik  jeg  ofte  ud  i  en  smuk 
forlystelsespark  sammen  med  min 
familie.  Jeg  gik  bare  rundt  i  parken 
og  smilede  medens  jeg  holdt  mine 
børn  i  hånden  og  spiste  slik. 
En  gang  imellem  fik  jeg  den  tanke: 
„Du  er  missionspræsident,  du  må 
hellere  gå  tilbage  til  kontoret." 
Men  så  smilede  jeg  igen  og  sagde 
til  mig  selv:  „Nå  ja,  jeg  udfører 
Herrens  arbejde  her.  Jeg  er 
sammen  med  mine  børn  og  min 
hustru.  Vi  har  det  morsomt  sammen 

BØRNESTJERNEN      8/1982 


GLAD  FOR 
AT  VÆRE 
ANDER- 
LEDES 


Sandra  Skouson 


Erik  var  anderledes  end  de  andre  børn 
og  han  vidste  det.  Men  han  vidste  ikke 
helt  om  han  kunne  lide  at  være 
anderledes.  Han  tænkte  ofte  på  det 
når  han  vågnede  op  tidligt  om  morge- 


nen og  måtte  blive  liggende  i  sin  seng 
helt  stille  så  han  ikke  vækkede  sine 
brødre.  Somme  tider  tændte  han  la- 
mpen så  han  kunne  læse.  Andre 
gange  lå  han  bare  i  mørket  og  lyttede 
til  bilerne  og  lastbilerne  der  drønede 
af  sted  ude  på  hovedvejen  eller  til 
hanerne  der  galede.  Så  tænkte  han  på 
hvor  langt  borte  bilerne  og  hanen  var 
og  hvorfor  han  kunne  høre  dem  så 
tydeligt  om  morgenen  når  han  ellers 
aldrig  lagde  mærke  til  dem  om  dagen 
når  han  legede. 

Somme  tider  tænkte  Erik  på  sit  krølle- 
de hår  og  på  hvordan  de  andre  børn 
råbte:  „Røde,  røde  du  har  ild  i  håret," 
og  hvordan  han  måtte  dele  værelse 
med  sine  tre  brødre  i  stedet  for  at  have 
sit  eget  værelse   ligesom   hans  ven 

Anders.  Det  var  på  disse  tidspunkter 
han  ikke  kunne  lide  at  være  anderle- 
des. 

Det  var  ikke  kun  på  grund  af  sit  røde 
hår  og  fordi  han  vågnede  så  tidligt  om 
morgenen  at  Erik  var  anderledes.  Og 
det  var  heller  ikke  kun  fordi  han  havde 
syv  søskende  mens  hans  venner  kun 
havde  en  eller  to. 

Erik  var  den  eneste  i  sin  klasse  som  gik 
til  primary  og  den  eneste  i  hele  nabo- 
laget som  ikkp  kunne  spille  fodbold 
om  søndagen. 

For  det  meste  var  det  ikke  særlig  sjovt 
at  være  anderledes  blev  Erik  enig  med 
sig  selv  om,  men  i  den  sidste  tid  var 
han  begyndt  at  tænke  på  noget  andet. 


Om  to  uger  havde  han  fødselsdag  og 
så  blev  han  8  år.  Somme  tider  når  han 
vågnede  om  morgenen  tænkte  han  på 
hvordan  det  ville  være  at  blive  døbt. 
Han  prøvede  at  forestille  sig  hvordan 
det  ville  være  når  han  tog  det  hvide  tøj 
på  og  gik  ned  ad  trapperne  i  vandet. 
Han  kunne  se  for  sig  hvordan  hans  far 
stod  nede  i  vandet  og  ventede  på  ham 
og  rakte  hånden  ud  efter  Eriks  hånd. 
Erik  følte  sig  godt  tilpas  ved  tanken. 
En  dag  på  vejen  hjem  fra  skole  talte 
Erik  med  Anders  om  at  blive  døbt. 
„Skal  du  døbes  når  du  er  8?"  spurgte 
han  sin  ven. 

„Det  tror  jeg  ikke,"  svarede  Anders. 
„Jeg  ved  ikke  ret  meget  om  sådan 
noget." 

„Av,  "tænkte  Erik,  „nu  er  jeg  anderle- 
des igen!" 

Så  spurgte  Anders:  „Skal  du  døbes 
når  du  er  8?" 

Erik  kiggede  et  øjeblik  på  Anders  og 
tænkte:  Anders  vil  ikke  drille  mig  selv 
om  jeg  fortæller  ham  om  det  for  han  er 
min  gode  ven.  „Ja,  det  skal  jeg," 
svarede  Erik,  „om  to  uger  er  jeg  8  år, 
og  så  er  jeg  gammel  nok  til  at  blive 
døbt.  Jeg  kan  næsten  ikke  vente." 
Så  fik  Erik  en  spændende  idé.  „An- 
ders," spurgte  han,  „kunne  du  tænke 
dig  at  komme  med  til  min  dåb?"  Min 
far  skal  døbe  mig.  Jeg  skal  have  hvidt 
tøj  på  og  sidde  oppe  forreste  række 
sammen  med  min  far.  Du  kan  komme 
og  tage  din  far  med  hvis  du  vil." 
Da  Eriks  dåbsdag  endelig  kom  fulgtes 
han  med  hele  sin  familie.  Anders  og 
Anders'  far  var  der  også. 
Før  dåben  var  der  en  kort  gudstjeneste 
som  alle  deltog  i.  Først  blev  der  sunget 
en  sang  og  derpå  blev  der  holdt  en  tale 
om  Jesus  der  blev  døbt  og  om  hvor 
vigtigt  det  er  at  følge  ham. 


Jesus  var  også  anderledes,  blev  Erik 
klar  over.  Det  var  en  stor  trøst. 
Da  tidspunktet  kom  hvor  Erik  skulle 
døbes  skete  det  hele  nøjagtigt  som 
han  havde  forstillet  sig.  Nu  kunne  han 
for  alvor  føle  sin  fars  stærke  hånd 
række  ud  efter  sig.  Han  kunne  føle 
hvordan  det  kolde  vand  blødt  skyllede 
mod  hans  mave.  Et  øjeblik  tænkte  Erik 
ikke  på  andet  end  lyden  af  fars  stem- 
me og  hvor  varm  hans  far  hånd  var  og 
hvor  koldt  vandet  var  omkring  ham. 
Da  dåben  var  forbi  og  Erik  og  hans  far 
havde  skiftet  tøj  kom  alle  og  tog  Erik  i 
hånden  og  hans  mor  gav  ham  et 
mægtigt  knus.  Så  gik  Erik  og  hans  far 


tilbage  i  lokalet  for  at  hilse  på  Anders 
og  hans  far  som  begge  så  meget  glade 
ud.  Far  sagde  goddag  til  Anders'  far 
og  tilføjede:  „Tak  fordi  du  kom, 
Frank." 

Det  varede  et  øjeblik  før  Anders'  far 
svarede.  „Det  var  mig  en  glæde," 
sagde  han.  „Det  var  helt  anderledes 
end  jeg  havde  troet.  Jeg  er  glad  fordi 
jeg  måtte  komme  med  og  se  det." 
Så  vendte  han  sig  om  og  tog  Erik  i 
hånden.  Og  Erik  vidste  at  der  var  sket 
noget  vigtigt  ikke  kun  for  ham,  men 
også  for  Anders  og  hans  far.  Og  så 
vidste  Erik  at  på  nogle  måder  er  det 
godt  at  være  anderledes.  □ 

DAVUE)  Ol  McEAY 


lrø~flg 


,,Lige  siden  barndommen  har  det 
været  meget  nemt  for  mig  at  tro  på 
virkeligheden  af  profeten  Joseph 
Smiths  åbenbaringer,"  sagde 
præsident  David  O.  McKay  til 
forsamlingen  i  Tabernaklet  et 
halvt  år  efter  han  var  blevet  kirkens 


præsident  i  1 951 .  Derpå  fortsatte 
han  med  at  berette  om  en  barn- 
domsoplevelse på  familiens  farm  i 
Huntsville  i  Utah: 
„Da  jeg  var  barn  og  boede  i  mit 
barndomshjem  blev  jeg  bange 
(en)    nat    ...   min   far   var    ikke 


hjemme.  Han  var  ude  for  at  se  til 
hjorden  eller  ved  at  udføre  noget 
arbejde  for  kirken  (og)  jeg  kunne 
ikke  sove  ...  jeg  hørte  i  fantasien 
lyde  rundt  omkring  i  huset.  Min 
mor  befandt  sig  i  et  andet  værelse. 
Thomas  E.  (hans  yngre  bror)  ved 
siden  af  mig  sov  trygt .  .  .  jeg  blev 
forfærdelig  bange  og  jeg  beslutte- 
de mig  til  at  gøre  som  mine 
forældre  havde  lært  mig  -jeg  ville 
bede.  Jeg  syntes  ikke  jeg  kunne 
bede  uden  at  stå  ud  af  min  seng  og 
knæle  ned  og  det  var  en  forfærde- 
lig prøvelse. 

Men  til  sidst  kom  jeg  da  ud  af 
sengen  og  knælede  i  bøn  for  at 
bede  Gud  beskytte  min  mor  og 
familien.  Så  hørte  jeg  en  stemme 
lige  så  tydeligt  som  jeg  taler  til  jer 
sige:  ,Vær  ikke  bange.  Der  vil  ikke 
ske  jer  noget.'  Men  hvor  den  kom 
fra  og  hvad  det  var  det  kan  jeg  ikke 
sige.  Det  må  I  bedømme.  For  mig 
var  det  et  direkte  svar  og  jeg  fik 
sikkerhed  for  at  jeg  aldrig  behøve- 
de at  være  bange  for  at  der  skulle 
ske  mig  noget  i  sengen  om  nat- 
ten." 

David  O.  der  altid  var  en  dygtig 
elev  blev  skolebestyrer  ved  Hunt- 
sville  skole  da  han  kun  var  20  år. 
Han  var  høj,  stærk,  hurtig  og 
senere  spillede  han  fodbold  ved 
University  of  Utah  og  han  tog 
eksamen  i  1897.  Han  var  lærer 
gennem  hele  sit  liv  og  udfyldte 
mange  forskellige  lærerstillinger  i 
privatlivet  og  i  kirken  både  som 
administrator  og  som  lærer.  Han 
elskede  og  forstod  skrifterne  og 
læste  god  litteratur  specielt  Sha- 


kespeares værker  og  digterværker 
af  Robert  Burns  (1 759-1 796),  der 
var  skotsk  og  fra  samme  land  som 
præsident  McKays  forfædre. 
På  sin  agtværdige  og  hellige  vis 
indgød  præsident  McKay  tillid  og 
påskønnelse  for  livet  hos  alle  dem, 
der  blev  bevæget  af  hans  store 
åndelige  lederskab  i  de  64  år  han 
virkede  som  generalautoritet  i  kir- 
ken. Han  rejste  over  1,5  mill.  km. 
mens  han  præsiderede  og  det  var 
på  et  tidspunkt  hvor  kirken  ople- 
vede en  vækst  uden  lige  over  hele 
verden.  „Hold  jer  travlt  beskæfti- 
get med  at  hjælpe  andre,"  var 
hans  opskrift  på  fortsat  lykke. 
David  O.  McKay  der  er  husket  på 
grund  af  sit  varme  hjerte  og  sin 
mildhed  var  især  glad  for  børn.  Og 
de  elskede  ham  og  nød  at  være 
sammen  med  ham.  Han  var  altid 
en  gentleman  i  sit  forhold  til  andre 
og  var  et  fint  eksempel  på  høflig- 
hed og  ømhed  i  sin  opmærksom- 
hed overfor  sin  hustru  som  han  var 
gift  med  i  69  år. 

Da  præsident  McKay  var  et  godt 
stykke  oppe  i  90'erne  vendte  han, 
når  tiden  tillod  det,  tilbage  til  sit 
barndomshjem  i  Huntsville  for  at 
ride  over  de  kendte  marker  på  sin 
yndlingsridehest  Sonny  Boy.  □ 


Tankeudvekslinger 


TÆL 

DINE 

VELSIGNELSER 


Pat  Graham 


Overflødighedshornet  er  sym- 
bol på  en  stor  mængde  eller 
overflod.  Det  er  som  regel  fyldt  til 
overflod  med  frugt,  blomster  og 
korn. 

Klip  overflødighedshornet  ud  og 
lim  det  på  et  stykke  karton  eller 
kraftigt  papir.  Lavfrugter  af  tynde- 
re papir  eller  karton  og  klip  dem 
ud.  Skrivdine  velsignelser  eller  lav 
tegninger  af  dem  på  frugterne. 
Idet  du  lægger  hver  frugt  eller 
velsignelse  i  eller  ved  siden  af 
overflødighedshornet  siger  du 
noget    lignende   dette:    „Jeg    er 

taknemmelig  for så  jeg  kan 

"  Tænk  på  de  mange  grun- 


de du  har  til  at  være  taknemmelig 
for  hver  velsignelse. 
Når  du  er  færdig  med  billedet  kan 
du  lege  legen  sammen  med  din 
familie.  Få  alle  til  at  lukke  øjnene 
mens  du  fjerner  et  af  billederne. 
Lad  din  familie  gætte  hvad  det  er 


for  en  velsignelse  der  mangler.  Tal 
om  hvordan  det  vil  være  uden 
denne  velsignelse.  Bliv  ved  med 
legen  indtil  alle  billederne  er  væk. 

□ 


Tanke- 
udvekslingsideer 

Lav  et  stort  overflødighedshorn 
af  karton  og  dæk  det  om  muligt 
med  klar  plastik  så  frugterne  kan 
sættes  på  med  tape  og  fjernes 
uden  at  noget  går  i  stykker. 
Få  børnene  til  at  tegne  og  farve 
billeder  af  deres  velsignelser. 
Klip  dem  derpå  ud  og  sæt  dem 
på  kulørte  stykker  papir  der  er 
klippet  ud  i  former  som  frugter. 


Læg  frugterne  i  en  æske  og 
vælg  hver  uge  nogle  stykker  til 
at  komme  i  overflødighedshor- 
net. Lad  hvert  barn  fortælle  om 
sin  velsignelse. 


./'-ftAéags* 


Ven  til  ven 


Ældste  James  A.  Paramore 


Joleen  Meredith 


„Min  mor  er  et  enestående  menne- 
ske" begyndte  ældste  Paramore  i  en 
hyldest  til  sin  mor.  „Hun  har  fuld- 
stændig blind  tro  på  vor  himmelske 
Fader.  Gennem  sine  bønner  og  sin 
usvigelige  tro  er  det  lykkedes  hende  at 
gennemføre  mange  ting  i  sit  liv.  Hun 
bad  om  at  min  far  ville  blive  aktiv  i 
kirken  og  det  skete;  han  blev  en  meget 
stærk,  trofast  og  dygtig  leder.  Hun 
bad  om  hun  måtte  få  flere  børn  en  ting 


som  var  særlig  vanskeligt  for  hende. 
Og  alligevel  lykkedes  det  hende  at  få 
seks  børn  som  betyder  så  meget  for 
hende.  Hun  har  vist  os  allesammen  et 
godt  eksempel  til  efterfølgelse. 
„Min  far  er  også  noget  ganske  særligt. 
I  min  barndom  oplærte  han  mig  til 
tandtekniker.  Vi  sad  ofte  side  om  side 
mens  jeg  arbejdede  under  hans  vej- 
ledning indtil  jeg  blev  helt  dygtig.  Min 
far  viste  mig  tingene  og  fortalte  mig 


om  dem  og  sådan  fortsatte  de  i  ca  5  år. 
Da  jeg  kom  ind  i  hæren  lærte  de  mine 
færdigheder.  Jeg  var  kun  18  år  gam- 
mel da  de  udtog  mig  af  den  grundlæg- 
gende træning  og  satte  mig  som  leder 
af  et  tandlægelaboratorium  hvor  der 
var  mange  arbejdende.  Og  det  skete 
alt  sammen  på  grund  af  det  min  far 
havde  oplært  mig  til. 
I  min  familie  var  vi  mange  store 
forfædre  i  Paramore  slægten  „fort- 
satte ældste  Paramore."  Min  bedste- 
mor forlod  Danmark  helt  alene  i  en 
alder  af  8  år.  Hendes  mor  satte  hende 
om  bord  på  båden  med  et  skilt  om 
halsen  hvorpå  der  stod  en  addresse  på 
et  sted  i  Utah.  Da  hun  ankom  til  New 
York  blev  hun  modtaget  af  nogle 
mormonmissionærer  som  havde  lovet 
at  hjælpe  hende  på  et  tog  der  kunne 
bringe  hende  til  Ephraim  i  Utah.  Det 
var  sandelig  en  oplevelse  for  et  8  års 
barn!  Jeg  kan  græde  ved  tanken.  Jeg 
er  sikker  på  at  hendes  mor  mente  det 
ville  være  en  vidunderlig  chance  for 
datteren  at  være  der  hvor  kirken  var 
stærk." 

Med  hensyn  til  emnet  om  8-årige 
børn  tilføjede  ældste  Paramore:  „Jeg 
har  tidligere  været  biskop  og  har 
sikkert  interviewet  mindst  80  børn  og 
været  med  til  deres  dåb.  Under  alle 
disse  interview  mindes  jeg  ikke  en 
eneste  gang  hvor  jeg  har  følt  at  barnet 
ikke  var  parat  til  at  blive  døbt.  I  8-års 
alderen  er  børn  ansvarsbevidste  og  de 
kender  virkelig  forskel  på  hvad  der  er 
rigtigt  og  forkert  i  den  alder.  De 
kender  naturligvis  ikke  alle  lærdom- 
mene men  de  ved  hvordan  man  bed- 
ømmer rigtigt.  De  ved  instinktivt  på 
grund  af  Kristi  lys  hvad  der  er  rigtigt. 
Om  de  så  gør  det  rette  er  et  spørgsmål 
om  udøvelsen  af  deres  handlefrihed 


men  for  mig  er  der  ingen  tvivl  om  en  8- 
årigs  evne  til  at  vælge  det  rette.  Det 
har  jeg  fået  vidnesbyrd  om  mange, 
mange  gange. 

Jeg  ønsker  at  verdens  børn  skal  vide 
at  vor  himmelske  Faders  største  bud- 
skab til  dem  er  at  de  skal  have  tillid  til 
ham  og  elske  deres  medmennesker. 
Bevar  den  kærlige  ånd  I  har  i  denne 
alder  i  jeres  liv.  På  dette  tidspunkt  er  I 
ydmyge  og  lærevillige.  I  har  en  forun- 
derlig evne  -  og  det  må  I  aldrig 
glemme-l  har  nemlig  ingen  uvilje  og  i 
kan  skubbe  problemerne  ud  af  jeres 
tanker  og  fortsætte  med  at  elske  en 
eller  anden  som  måske  har  såret  jer. 
Lad  være  med  at  bygge  mure  eller 
barrikader  men  bevar  et  kærligt  hjerte. 
Der  findes  ingen  erstatning  for  kær- 
lighed. Kærlighed  betyder  interesse 
og  omsorg.  Det  betyder  at  man  gør 
noget  for  andre.  Er  der  en  kærlig  ånd 
mellem  to  mennesker  opmuntrer  det 
til  tillid,  fortrolighed  og  selvagtelse.  I 
kan  fortælle  et  hvilket  som  helst  pro- 
blem til  hinanden  og  løse  det  i  fælles- 
skab. Kærlighed  nedbryder  barrika- 
der. Præsident  Kimballs  kærlighed  er 
uforbeholden. 

Hvis  I  skulle  huskes  for  en  eneste  ting 
hvad  bliver  det  så.  Ville  I  ønske  at  blive 
husket  fordi  I  var  standhaftige  i  Her- 
rens sager?  Fordi  I  var  ærlige?  Fordi  I 
var  troværdige?  Det  er  alt  sammen 
dyder  og  egenskaber  man  værner  om 
men  ville  det  ikke  være  vidunderligt 
hvis  man  frem  for  alt  huskede  jer  fordi 
I  elskede  jeres  medmennesker? 
Jeg  bærer  min  vidnesbyrd  om  sand- 
heden i  at  Frelserens  budskab  går  ud 
på  at  vi  skal  elske  Herren  og  vore 
medmennesker  og  at  vi  er  nødt  til  at 
finde  og  gengælde  en  sådan  kærlig- 
hed hvis  vi  skal  opnå  evigt  liv."  □ 


OGSÅ 
LIDT  TIL 
HONNING 
FUGLEN 


Kay  L.  Harvey 


Sh' 


10 


„Se!  Der  er  en  honningfugl.  Hvis 
vi  følger  efter  den  vil  den  hjælpe 
os  til  at  finde  honning,"  råbte 
Kirmani  til  hans  lillebror  Suku. 
De  to  afrikanske  drenge  havde 
khakishorts  på  og  de  legede  løve- 
jagt i  udkanten  af  deres  landsby. 
,,Tye  (skynd  dig)  Tyé!" skyndede 
Suku. 

De  smed  deres  assegais  (spyd)  og 
løb  ind  til  deres  mor  efter  græskar 
til  at  samle  honning  i.  Den  ene  af 
drengene  tændte  en  fakkel  ved 
køkkenbålet  så  de  kunne  ryge 
bierne  ud. 

„Sørg  for  at  gemme  lidt  honning 
til  fuglen,"  råbte  moderen  idet 
drengene  løb  efter  honningfug- 
len. 

„Nidyo  (ja),"  svarede  Suku  mens 
Kirmani  lo. 

„Du  skal  ikke  fortælle  mig  at  du 
virkelig  tror  på  den  gamle  skrøne 
om  at  man  skal  gemme  lidt  hon- 
ning til  fuglen  for  ikke  at  den  skal 
bringe  os  i  fare,"  svarede  Kirmani 
foragteligt. 

„Men  hvad  med  Abus  far  som  tog 
al  honningen  fra  en  bikube.  De 
siger  at  han  blev  ledt  af  fuglen  og 
han  endte  i  en  leopards  mave," 
vedblev  Suku. 

Kirmani  holdt  op  med  at  argumen- 
tere. Han  samlede  sit  assegais 
(spyd)  op. 

Suku  bar  græskaret  og  Kirmani 
holdt  den  ulmende  fakkel  der  var 
lavet  af  mos  vædet  i  fedt  og 
bundet  til  en  lang  kæp. 
Drengene  travede  tværs  over  vel- 
dt-en     (græsgangen)     med     de 


spredte  tornebuske  alt  imens  en 
lille  grå  fugl  fløj  frem  og  tilbage 
som  om  den  ville  være  sikker  på  at 
de  fulgte  den.  Da  fuglen  havde 
ført  dem  ind  i  skoven  forsvandt 
den  i  den  tætte  løvskov.  Kirmani 
løb  i  forvejen  mens  Suku  tænkte. 
Skuffe  Jeg  ikke  efterlade  lidt  hon- 
ning til  fuglen  selv  om  Kirmani 
ikke  vil? 

„Se  nu  der!  der  er  fuglen.  Den 
følger  det  gamle  dyrespor,"  råbte 
Kirmani  ivrigt. 

Da  Suku  nåede  hen  til  Kirmani 
havde  fuglen  sat  sig  på  en  gren  i  et 
mosgroet  træ.  Bierne  væltede  ind 
og  ud  af  et  lille  hul  i  træstammen. 
„Fuglen  har  ført  os  ud  til  honnin- 
gen," råbte  Suku  og  klappede  i 
hænderne.  Kirmani  stødte  til  hul- 
let med  sit  assegais  (spyd).  Noget 
råddent  træ  faldt  til  jorden  og 
tilbage  var  et  stort  hul  han  stak 
faklen  ind  i  for  at  ryge  de  vrede 
bier  ud. 

Suku  stod  på  Kirmanis  skuldre  for 
at  nå  en  gren  i  nærheden  af  hullet. 
Han  trak  sig  op  på  grenen  og 
kiggede  ind.  „Der  er  masser  af 
honning,"  råbte  han  glædestrå- 
lende. 

Kirmani  klatrede  op  i  træet  og 
drengene  skrabede  honningen 
ned  i  deres  græskar.  Fuglen  svæ- 
vede ovenover  dem  og  pippede 
vemodigt. 

Da  Suku  havde  taget  al  den  hon- 
ning han  kunne  nå  gled  han  ned 
ad  træet.  Kirmani  skrabede  det 
sidste  ud,  slikkede  pinden  og  hop- 
pede ned  på  jorden. 


11 


„Så  er  der  intet  til  den  dumme 
fugl,"  sagde  han  kækt. 
Fuglen  satte  sig  på  træet  men  fløj 
snart  efter  pippende  afsted. 
„Den  prøver  at  lokke  os,"  sagde 
Kirmani.  „Den  vil  nok  føre  os  hen 
til  en  anden  bikube.  Suku  er  da 
ikke  bange  for  at  fuglen  vil  lede  os 
i  fare,  er  du?"  Han  løb  i  forvejen. 
„Tør  du  ikke  en  gang  følge  efter 
den." 

Suku  tøvede.  Vi  kommer  dybere 
og  dybere  ind  i  junglen  tænkte 
han  uroligt.  Vi  skulle  have  gemt 
lidt  honning  til  fuglen.  Men  han 
var  nødt  til  at  vise  at  han  turde. 
Modstræbende  begyndte  han  at 
gå  efter. 

Pludselig  hørte  Suku  et  brag,  et 
smask  og  et  rædselsskrig  fra  Kir- 
mani. Han  skyndte  sig  at  løbe  og 
fandt  sin  bror  liggende  med  sit 
ben  fastklemt  under  en  tung  gren 
fra  et  træ.  Han  forsøgte  at  løfte 
grenen  væk  fra  Kirmanis  ben  med 
sit  assigais  (spyd)  men  skaftet 
knækkede. 

„Av!  av!  jeg  tror  jeg  dør,"  klynke- 
de Kirmani.  „Det  gamle  sagn  er 
sandt.  Fuglen  søgte  hævn." 
„Jeg  vil  skynde  mig  hen  og  for- 
tælle det  til  far,"  sagde  Suku  og 
stak  et  spyd  i  hånden  på  Kirmani 
inden  han  løb  efter  hjælp. 
Kirmani  stønnede  af  smerter.  Han 
kunne  næsten  ikke  bevæge  sig 
men  lå  helt  alene  ude  i  junglen 
omgivet  af  farer.  Måske  vil  hon- 
ningfuglen få  fat  i  en  leopard  som 
kan  dræbe  mig  tænkte  han  fort- 
vivlet. Han  kiggede  sig  nervøst 
omkring.  Men  til  hans  overraskel- 


se havde  fuglen  sat  sig  på  en  gren 
over  hans  hoved. 
„Så  er  den  ikke  fløjet  bort  for  at 
finde  en  leopard,"  mumlede  han 
halvhøjt.  „Den  sidder  bare  og 
kigger  på  mit  honninggræskar." 
Noget  af  hans  frygt  forsvandt. 
Kirmanis  græskar  stod  på  jorden  i 
nærheden.  Med  sit  assegais 
(spyd)  skubbede  han  til  det  og 
spildte  noget  honning.  Så  lå  han 
igen  stille.  Øjeblikkelig  fløj  fuglen 
ned  og  begyndte  at  spise  af  den 
gule  honning. 

Mens  Kirmani  lå  og  kiggede  på 
fuglen  kom  han  i  tanker  om  hvad 
hans  lærer  br.  Andrew  havde  sagt 
om  at  honningfuglen  ikke  ønske- 
de at  søge  hævn.  Ved  tanken  om 
dette  følte  han  sig  bedre  tilpas. 
Det  varede  ikke  længe  før  Suku 
kom  tilbage  med  deres  far  og  et 
redningshold.  De  løftede  den  tun- 
ge gren  af  Kirmanis  ben,  lavede  en 
båre  og  bar  ham  hjem.  Mens  br. 
Andrew  forbandt  Kirmanissårfor- 
talte  han  hele  historien.  „Nu  må 
du  have  lært  at  fuglen  førte  jer  hen 
til  et  andet  træ  fordi  den  var 
sulten"  forklarede  br.  Andrew. 
„Den  kan  ikke  selv  få  fat  i  noget 
honning  og  I  levnede  ikke  noget 
til  den.  Synes  I  ikke  at  den  der 
førte  jer  til  honningen  fortjente  sin 
del?" 

Kirmani  skammede  sig.  „Suku  vil- 
le have  levnet  noget  til  honning- 
fuglen men  jeg  forstod  det  ikke. 
Fra  nu  af  vil  jeg  ikke  være  så  grådig 
nården  lille  fugl  fører  mig  til  noget 
honning.  Jeg  vil  altid  lade  den  få 
sin  del."  □ 

i  dag  og  i  aften  vil  jeg  skrive  i  min 
dagbog  at  jeg  har  udført  seks 
timers  herligt  kirkearbejde  i  dag." 
Så  spiste  jeg  en  lille  smule  mere 
slik  og  lod  børnene  bestemme  hvor 
vi  skulle  gå  hen. 

Kirkearbejde  sammen  med  familien 
betyder  ikke  at  I  lader  alt  andet 
kirkearbejde  ugjort.  Det  betyder 
bare  at  I  gør  begge  dele  -  og  at  I 
kan  gøre  begge  dele.  Nogle  dage 
kan  I  tilbringe  en  hel  dag  sammen 
med  børnene.  Til  andre  tider  vil  der 
kun  være  ti  minutter  til  en  „slås- 
kamp" eller  til  at  lave  en  papirflyver 
efter  aftensmaden. 
For  nogle  år  siden  var  jeg  biskop 
og  samtidig  arbejdede  jeg  på  en 
doktorafhandling  ved  et  universitet 
medens  jeg  havde  fuldtidsarbejde. 
Jeg  levede  under  et  vist  pres  og 
var  bange  for  at  jeg  i  ønsket  om  at 
opnå  succes  på  så  mange  områder 
for  alvor  slog  fejl  som  far. 
En  søndag  aften  blev  jeg  sent  i 
kirken  for  at  udføre  noget  arbejde. 
Da  jeg  gik  ind  i  kirkesalen  for  at 
slukke  lyset  før  jeg  gik  hjem  følte 
jeg  mig  pludselig  så  ensom.  Jeg 


følte  at  min  ryg  ikke  kunne  bære 
endnu  en  dag  med  de  tunge  byrder 
jeg  havde  at  bære. 
Jeg  faldt  på  knæ  i  nærheden  af 
talerstolen  og  anråbte  Herren.  Jeg 
udøste  min  sjæls  følelser  for  ham 
og  beskrev  i  enhver  detalje  mine 
tilsyneladende  uoverkommelige 
opgaver.  Da  jeg  var  færdig  blev  jeg 
på  mine  knæ.  Og  så  hørte  jeg 
ånden  tale  til  mit  hjerte.  Det  svar 
jeg  fik  var  alt  hvad  jeg  behøvede. 
Det  indeholdt  kun  tre  ting:  „Bliv 
ved.  Gør  dit  bedste.  Elsk  din 
familie." 

Da  jeg  rejste  mig  var  jeg  et  nyt 
menneske. 

Lige  siden  har  jeg  når  som  helst 
der  er  opstået  særlige  konflikter 
mellem  min  familie  og  arbejdet  i 
kirken  husket  de  ord  og  fulgt  det 
råd  jeg  fik  for  så  mange  år  siden  i 
Kentucky  af  en  stor  kirkeleder  - 
„Somme  tider  er  man  bare  nødt  til 
at  vælge." 

Måske  den  eneste  fejltagelse  vi 
virkelig  gør,  er  når  vi  hver  gang 
vælger  den  samme  ting  frem  for 
den  anden,  fj 

UDVEKSLING  AF 
TANKER 

Det  første  Vidnesbyrd      CandyB.  Stewart-Magee 

Jeg  var  nyomvendt  og  deltog  i  mit  første  hjælpeforeningsmøde.  Vi 
havde  fået  lektien  om  åndelig  livsførelse  og  jeg  kendte  ikke  nogen 
som  helst.  Da  læreren  havde  sluttet  lektien  bekendtgjorde  hun  at 
resten  af  tiden  ville  blive  brugt  til  vidnesbyrd.  Jeg  var  parat  til  at 
løbe.  Jeg  havde  været  ti  I  et  faste-  og  vidnesbyrdmødeog  jeg  havde 
følt  mig  højst  utilpas  ved  det. 

En  søster  rejste  sig  og  bar  sit  vidnesbyrd  men  jeg  hørte*næsten  ikke 
hvad  hun  sagde  for  den  voldsomme  summen  der  lød  i  mine  ører,  og 
fordi  mit  hjerte  bankede  så  højlydt  at  jeg  var  sikker  på  at  det  kunne 
høres  i  hele  lokalet.  Pludselig  havde  jeg  rejst  mig  op  og  en  stemme 
der  lignede  min  begyndte  at  tale.  Det  var  enkle  ord,  jeg  havde  været 
medlem  et  par  uger  og  kunne  næsten  ikke  tro  at  det  var  mig  der  stod 
og  bar  mit  vidnesbyrd,  mens  jeg  følte  en  så  overvældende 
kærlighed  til  dem  alle  at  jeg  ikke  rigtigt  kunne  forstå  det.  Min 
stemme  rystede  voldsomt  og  jeg  græd  ubehersket  -  men  min 
summen  for  ørerne  var  blevet  til  en  ro  som  jeg  aldrig  før  havde 
oplevet. 

Da  jeg  var  færdig  rejste  en  søster  sig  og  med  en  følelsesbetonet 
rystende  stemme  sagde  hun,  at  hun  sikkert  var  det  ældste  medlem 
der  var  til  stede  og  at  hun  var  på  besøg.  Hun  havde  ikke  båret  sit 
vidnesbyrd  i  lang  tid  men  ved  at  høre  et  så  nyt  medlem  bære  sit 
vidnesbyrd  blev  hun  bevægettil  også  atgøredet.  Og  sådan  blevdet 
ved.  Ånden  lå  som  et  sky  der  omgav  os  alle.  Enhver  søster  bar  sit 
vidnesbyrd  den  dag. 

Jeg  kunne  ikke  have  forlangt  en  oplevelse  der  mere  meningsfyldt 
kunne  have  lært  mig  vigtigheden  af  at  bære  sit  vidnesbyrd.  Det  har 
været  en  støtte  for  mig  gennem  årene.  □ 


* 

Jeg  lærte  de  enkle  sandheder  patty  Jean  Angus 

Da  jeg  blev  kaldet  til  at  være  primarylærer  blev  jeg  meget  ulykkelig 
og  fik  en  stor  klump  i  min  hals.  Jeg  var  omvendt  for  et  par  måneder 
siden  og  havde  glædet  mig  til  at  få  en  stilling  i  kirken.  Men 
undervise  i  primary!  Der  var  utallige  andre  stillinger  i  kirken  der  var 
meget  mere  tiltrækkende  for  en  førsteårsstuderende.  Hvad  kunne 
have  inspireret  til  denne  kaldelse?  Jeg  accepterede  med  forstilt 
begejstring. 

Mens  jeg  ventede  på  at  det  var  min  tur  til  at  blive  indsat  bad  jeg  i 
stilhed  min  Fader  i  Himlen  på  en  eller  anden  måde  hjælpe  mig  til  at 
forstå.  I  velsignelsen  fik  jeg  svaret  -  ånden  bar  vidnesbyrd  om  den: 
„Du  er  kaldet  til  at  undervise  i  primary  så  du  kan  lære  de  enkle  og 
ligefremme  sandheder  som  du  ikke  kunne  lære  som  barn,  fordi  du 
ikke  var  medlem  af  Herrens  kirke  .  .  ." 

Efterhånden  som  stoltheden  og  tvivlen  i  mit  hjerte  opløstes  blev  jeg 
omgivet  af  en  kærlig  følelse  til  min  himmelske  Fader  og  til  de  børn 
han  havde  betroet  i  min  varetægt.  Jeg  ville  aldrig  mere  betvivle 
hans  uendelige  visdom  og  kærlighed  til  mig.  □ 

Seks  tallerkener      Louanne  Brown,  Barrett 

Der  skal  kun  seks  tallerkener  på  middagsbordet  i  aften  og  det  skal 
der  kun  hver  eneste  aften  i  næsten  to  år  og  så  skal  der  kun  fem 
tallerkener  på  bordet  når  hans  bror  tog  afsted.  Der  vil  således  gå  tre 
og  et  halvt  år  før  vi  igen  skal  sætte  syv  tallerkener  på  familiens 
middagsbord. 

De  fleste  unge  mænd  forlader  hjemmet  i  hans  alder  og  denne 
mission  var  absolut  hans  bedste  grund  til  at  forlade  hjemmet.  Jeg  er 
virkelig  stolt  af  at  han  er  værdig  og  ønsker  at  virke  som  missionær, 
men  på  en  eller  anden  måde  ser  middagsbordet  så  tomt  ud. 
Havde  vore  himmelske  forældre  den  samme  følelse  da  vi  forlod 
dem,  selv  om  også  det  skridt  vi  tog  ind  i  jordelivet  var  fremgang?  Vor 
jordiske  fødsel  betød  oven  i  købet  også  afslutningen  på  vort  minde 
om  dem  og  der  er  mange  af  os  som  aldrig  nogen  sinde  tænker  på 
dem  -  eller  kommunikerer  med  dem  så  ofte  som  vi  kunne.  Selv  jeg 
som  endda  ved  bedre.  Hvor  er  jeg  dog  taknemmelig  for  profeterne 
og  missionærerne  som  bragte  evangeliets  budskab  og  overdrog 
mig  retten  til  at  have  Helligåndens  gave.  Jeg  er  tilstrækkelig 
taknemmelig  til  at  være  glad  for  kun  at  sætte  seks  tallerkener  på  mit 
bord  så  der  kan  blive  flere  oppe  omkring  vor  himmelske  Faders 
bord.  □ 

DET  INDEN  I  DER 

TÆLLER 


Peter  Jeppson  satte  benzinslan- 
gen på  plads  og  skruede  med  en 
hurtig  håndbevægelse  dækslet  til 
benzintanken  på.  Det  var  sent  lørdag 
aften.  Han  var  standset  op  for  at  tanke 
på  vejen  hjem  efter  at  have  været 
sammen  med  nogle  kammerater.  Han 
tænkte  stadig  på  sin  bedste  vens 
nyhed  -  en  missionærkaldelse.  Peter 
selv  skulle  sende  sine  papirer  ind  om 
et  par  uger. 

Da  Peter  kørte  fra  vejen  der  fører  ud  i 
trafikken  på  den  hovedvej  der  fører  til 


En  ung  mand 

kæmper  imod 

modgang, 

såret  og 

skrækkelig 

forpint 


Boise  i  Idaho  stødte  han  frontalt  ind  i 
en  anden  bil.  Det  medførte  at  forruden 
blev  slået  ud  og  glasskårene  spredtes 
ud  over  hele  gaden.  Den  fyldte  ben- 
zintank som  sad  foran  i  bilen  blev 
smadret. 

Benzinen  skvulpede  op  gennem  det 
åbne  vindue  lige  ind  i  mine  øjne  og 
dækkede  mig  fuldstændigt  og  også 
hele  bilen  indvendigt.  På  en  eller 
anden  måde  blev  benzinen  antændt 
og  der  udviklede  sig  en  kraftig  brand.  I 
samme  øjeblik  kom  nogle  mennesker 

forbi  og  så  ulykken  og  de  standsede 
omgående.  Der  var  tre  mænd  som  var  i 
stand  til  at  komme  så  nær  min  bil  at  de 
kunne  få  døren  åbnet.  Flammerne  var 
dobbelt  så  høje  som  bilen.  De  kunne 
ikke  finde  mig  fordi  det  brændte  så 
kraftigt.  De  smed  deres  frakker  ind  i 
den  åbne  dør  for  at  slukke  flammerne 
indtil  de  kunne  se  min  hånd.  De  tre 
mænd  fik  fat  i  min  hånd  og  trak  mig  ud 
af  bilvraget.  Derpå  rullede  de  mig 
rundt  og  rundt  for  at  slukke  ilden. 
Peter  havde  lånt  sin  brors  tykke  swea- 
ter af  skotsk  uld  den  aften.  Hans 
overkrop  og  arme  ned  til  håndleddet 
var  dækket  af  sweateren  og  det  var  de 
eneste  steder  på  kroppen  der  ikke  var 
brændt.  Det  var  faktisk  denne  sweater 
der  reddede  hans  liv. 
I  1 965  boede  Peter  i  sin  hjemby  Boise 
i  Idaho  hvor  han  forberedte  sig  på  at 
tage  på  mission  ligesom  mange  af 
hans  venner.  Den  dag  ulykken  skete 
forandredes  det  hele.  Han  blev  tvun- 
get ind  i  noget  der  ville  prøve  ham  til 
det  yderste.  Og  det  var  hans  sejr  over 
modgangen  der  ændrede  hans  liv. 
Ved  ankomsten  til  hospitalet  gjorde 
den  unge  læge  som  var  til  stede  alt 
hvad  han  kunne.  Men  jeg  var  hævet  så 
voldsomt,  at  jeg  var  næsten  dobbelt 
så  stor  af  vabler,  så  det  var  vanskeligt 
at  se  om  jeg  lå  på  ryggen  eller  på 
maven.  Midt  i  alt  det  forsøgte  han  at 
finde  tegn  på  liv,  men  kunne  ikke.  Han 
erklærede  mig  lovmæssigt  død.  Han 
dækkede  mig  med  et  lagen  og  bragte 
mig  tilbage  til  indgangen  til  skade- 
stuen. Der  lå  jeg  på  en  båre.  Der  kom 
en  sygeplejerske  forbi.  Ligesom  hun 


gik  forbi  båren  gav  det  et  let  ryk  i  min 
arm  under  lagenet.  Hun  blev  ret  for- 
skrækket. Man  samlede  al  hjælp  og  fik 
mig  tilbage  til  behandlingsafdelingen. 
Derpå  fulgte  syv  uger  med  ulidelige 
smerter.  Man  gav  ikke  Peter  nogen 
chance  for  at  leve.  Det  ene  hold 
sygeplejersker  og  læger  afløste  det 
andet.  Lidt  efter  lidt  nærmede  Peter 
sig  bevidsthedsgrænsen. 
Jeg  kunne  høre  dem  tale.  Det  var 
ligesom  en  drøm  på  grund  af  alle 
smerterne.  Det  var  som  om  der  lå  en 
sky  omkring  mine  tanker.  Jeg  hørte 
lægen  sige  til  min  mor:  ,,Der  er  ingen 
chancer  for  at  Peter  kan  overleve."  Da 
jeg  hørte  ham  sige  dette  blev  jeg 
meget  vred.  Jeg  havde  lyst  til  at  stå  op 
og  sparke  den  læge  og  jeg  husker  at 
jeg  forsøgte  at  komme  ud  af  sengen 
men  jeg  var  bundet  fast.  Jeg  vil  aldrig 
glemme  den  følelse  jeg  fik  da  dokto- 
ren sagde:  „Jeg  forstår  ikke  hvordan 
han  har  overlevet  så  længe.  Der  er 
ingen  chancer  for  at  han  kan  leve. " 
Jeg  kan  huske  engang  jeg  var  ved  at 
miste  bevistheden,  at  jeg  følte  det  som 
om  jeg  var  ved  at  dø.  Dette  skete 
mange,  mange  gange,  jeg  kunne  bare 
ikke  huske  alle  de  andre  gange.  Jeg 
kunne  kun  huske  det  øjeblik  hvor  det 
skete.  I  det  øjeblik  jeg  var  ved  at  falde 
væk  blev  jeg  så  sur  på  lægen  at  jeg 
sagde:  ,,Jeg  skal  bevise  for  dig  at  jeg 
ikke  er  ved  at  dø.  Jeg  klamrer  mig  til 
livet." 

Smerterne  var  så  stærke  at  jeg  lovede 
mig  selv  at  før  jeg  gav  op  ville  jeg  tælle 
til  ti.  Jeg  ville  se  om  jeg  kunne  nå  at 
tælle  til  ti  før  jeg  døde.  Jeg  nåede  fem 

eller  seks  før  jeg  kunne  mærke  at  jeg 
langsomt  faldt  hen  og  så  sagde  jeg: 
„Jeg  skal  nå  at  tælle  til  ti. " 
Lidt  efter  lidt  og  under  store  smerter 
var  Peter  længere  og  længere  ved 
bevisthed.  Mens  han  lå  med  arme  og 
ben  indbundet  for  at  undgå  forblød- 
ning og  med  øjnene  forbundet  fortalte 
lægen  hvad  der  var  sket.  Under  ulyk- 
ken havde  han  forvredet  en  arm  og  et 
ben,  han  havde  brækket  tre  ribben, 
syv  eller  otte  fingre  og  sin  kæbe,  han 
havde  fået  en  alvorlig  hjernerystelse, 
havde  mistet  halvtreds  procent  af  sin 
hud  og  ud  over  dette  havde  han  fyrre 
procent  af  kroppen  dækket  af  første 
og  anden  grads  forbrændinger.  Men 
Peter  havde  et  stort  spørgsmål.  Efter- 
som benzinen  havde  sprøjtet  ind  i 
hans  øjne  ville  han  så  nogen  sinde 
komme  til  at  se  igen? 
Jeg  kunne  høre,  at  doktoren  var  ved  at 
gå.  Han  havde  ikke  besvaret  mit  stør- 
ste spørgsmål.  Jeg  slog  ud  med  ar- 
men. Jeg  må  have  fanget  hans  op- 
mærksomhed for  han  kom  hen  til  mig 
og  spurgte:  „Hvad  var  der  Peter?"  Det 
eneste  jeg  kunne  sige  var:  „Mine  øjne, 
mine  øjne,  mine  øjne."  Han  gav  min 
arm  et  tryk  men  svarede  ikke.  Han 
vidste  hvad  jeg  mente.  Tilbage  stod 
det  uudtalte  spørgsmål  at  der  ikke  var 
nogen  chancer  for  at  jeg  ville  komme 
til  at  se  igen.  Han  begyndte  at  græde 
lidt  og  jeg  blev  klar  over  at  det  stod 
meget  alvorligt  til. 

Peter  tilbragte  måneder  på  hospitalet 
hvor  han  langsomt  blev  bedre.  I  virke- 
ligheden tilbragte  han  et  helt  år  som 
fuldtidspatient  og  endnu  flere  måne- 


der hvor  han  gik  ud  og  ind  af  hospita- 
let medens  han  gennemgik  snesevis 
af  operationer.  En  af  de  første  opera- 
tioner der  skulle  udføres  var  at  fjerne 
arvævet  fra  hans  øjne.  Mens  Peter 
endnu  lå  i  opvågningsværelset  efter 
operationen  vidste  han  at  han  ville 
kende  sandheden  den  følgende  mor- 
gen. Så  ville  bandagen  for  øjnene 
blive  fjernet  og  hans  øjne  ville  blive 
undersøgt. 

Mens  Peter  lå  vågen  alene  midt  om 
natten  tænkte  han  på  det  der  skulle 
ske. 

Jeg  kunne  ikke  holde  ud  at  tænke  på 
det  øjeblik  hvor  forbindingen  ville 
blive  taget  af  mine  øjne.  På  den  ene 
side  tænkte  jeg  på,  at  det  ville  blive  et 
stort  øjeblik  hvis  jeg  kunne  se!  Men  på 
den  anden  side  hvis  jeg  nu  var  blind? 
Så  var  alt  håb  ude. 
Peter  begyndte  lidt  kejtet  at  fjerne 
forbindingerne  fra  sine  øjne,  med  sine 
indbundne  hænder.  Det  lykkedes  ham 
at  få  fat  i  en  lille  skål  ved  siden  af  sin 
seng  og  få  den  op  til  brystet.  Han  ville 
få  lyset  fra  lampen  over  sit  hovede  til 
at  afspejles  i  sine  øjne.  Han  trykkede 
på  kontakten  og  lyset  eksploderede  i 
hans  øjne.  Han  kunne  se!  Efterhånden 
som  øjnene  vænnede  sig  til  det  svage 
lys  i  lokalet  løftede  han  den  skinnende 
metalskål  endnu  en  gang. 
Og  der  midt  i  den  glædelige  forvent- 
ning så  jeg  mit  afskyelige  ansigt.  Min 
familie  havde  fået  at  vide  at  jeg  ikke 
havde  nogen  chancer  for  at  leve, 
derfor  havde  de  ikke  fortalt  mig  andre 
ting.  De  havde  ikke  fortalt  mig  at  jeg 
havde  mistet  det  ene  øre  og  begge 

mine  øjenlåg  og  at  mine  ansigtstræk 
var  udslettede.  Min  næse  var  væk  og 
hele  min  mund  var  væk.  I  min  glæde 
over  at  kunne  se  havde  jeg  ikke  tænkt 
på  hvad  jeg  ville  få  at  se.  Jeg  kunne 
ikke  klare  det  følelsesmæssigt.  Jeg 
skreg. 

Peter  som  nu  stod  overfor  nye  proble- 
mer tilbragte  hele  natten  sammen  med 
en  medfølende  sygeplejerske  og  stil- 
lede hende  spørgsmål  om  hvad  der 
kunne  gøres.  Hvilke  planer  var  der 
truffet?  Hvad  skulle  der  ske  med  ham 
når  han  blev  udskrevet  fra  hospitalet? 
Hvordan  var  det  at  gå  ind  i  en  forret- 
ning? Hvordan  ville  det  gå  når  han 
skulle  til  bal?  Hvad  nu  hvis  han  gerne 
ville  danse  med  en  pige?  Og  hvad  hvis 
han  blev  forelsket  i  en  pige?  Hvad  nu 
hvis  han  gerne  ville  kysse  hende?  Og 
pludselig  begyndte  han  at  le.  Syge- 
plejersken ville  gerne  vide  hvad  det 
var  der  var  så  morsomt. 
Lige  på  en  gang  var  der  noget  der  løb 
igennem  mine  tanker.  Jeg  mindedes 
en  anden  gang  hvor  jeg  havde  kigget  i 
et  spejl  og  var  bekymret  over  mit 
udseende.  Og  så  begyndte  jeg  at  le. 
Det  var  dengang  jeg  var  16  år  og 
skulle  til  et  bal.  Det  var  første  gang  jeg 
skulle  have  smoking  på.  Det  varmeget 
spændende.  Jeg  var  netop  fyldt  16  og 
havde  inviteret  en  bestemt  pige  til  at 
gå  med.  Det  var  første  gang  jeg  havde 
en  pige  med  til  et  bal.  Jeg  var  ret 
nervøs.  Jeg  husker  at  jeg  ikke  ville 
være  for  sent  på  den,  så  jeg  begyndte 
at  tage  min  smoking  på  kl.  14  om 
eftermiddagen.  Og  lige  som  jeg  stod 
og  bandt  sløjfen  lagde  jeg  mærke  til 

noget  på  min  kind.  Nej,  nej  ikke  nu! 
Jeg  løb  hen  til  spejlet  og  ganske 
rigtigt  på  venstre  kind  sad  en  bums. 
Jeg  husker  hvor  vred  jeg  blev.  Hvorfor 
skulle  det  lige  netop  ske  i  dag?  Hvor- 
for kunne  det  ikke  have  ventet  til  i 
morgen?  Alle  andre  dage  end  i  dag. 
Der  ville  blive  taget  billeder.  Og  i  mit 
forsøg  på  at  løse  problemet  fik  jeg 
lavet  en  stor  rød  plet. 
Da  jeg  kom  hen  for  at  hente  min  pige 
vendte  jeg  mig  således  at  jeg  havde 
højre  side  imod  hende  og  venstre  side 
bort  fra  hende.  Under  hele  ballet 
spurgte  hun  mig  hvem  jeg  kiggede 
efter.  Jeg  var  så  flov  over  mit  udseen- 
de. Vi  gik  hen  for  at  spise.  Jeg 
arrangerede  det  således  at  vi  kom  til  at 
sidde  ved  et  stort  bord  til  ti  personer 
for  at  jeg  kunne  sidde  på  hendes 
venstre  side  så  hun  ikke  kunne  se  min 
bums. 

Og  nu  hvor  jeg  lå  her  på  hospitalet 
huskede  jeg  hvor  fjollet  jeg  havde 
været.  Her  havde  jeg  kæmpet  for  mit 
liv  og  for  alt  hvad  jeg  havde,  selv  om 
det  ikke  så  særlig  godt  ud.  Det  så  i 
virkeligheden  forfærdeligt  ud.  Men 
jeg  vidste  dog  at  jeg  kunne  se.  Jeg 
benyttede  et  lille  øjeblik  til  at  bede  en 
bøn  og  takke  min  Fader  i  Himlen  fordi 
han  havde  besvaret  min  bøn.  Der 
havde  i  virkeligheden  slet  ikke  været 
nogen  chancer  for  at  jeg  kunne  kom- 
me til  at  se  igen.  Men  jeg  vil  aldrig 
glemme  hvor  dum  jeg  var  den  gang 
jeg  havde  den  bums. 
Mens  Peter  lå  på  hospitalet  havde  han 
masser  af  tid  til  at  tænke  over  hvad 
han  skulle  gøre.  Der  lå  stadig  en  lang 

smertefuld  tid  foran  ham  før  han 
kunne  blive  udskrevet  fra  hospitalet. 
På  dette  tidspunkt  kom  forskellige 
gode  venner  og  hjalp  ham  med  at  lære 
om  det  at  sætte  mål  og  styre  sin 
indstilling.  Der  var  især  en  fra  wardet 
br.  Lawrence  Oburn.  Han  kom  ofte  og 
besøgte  Peter  og  han  opmuntrede 
altid  Peter  til  at  sætte  sig  et  mål.  I 
begyndelsen  ville  Peter  end  ikke  for- 
søge. Men  br.  Oburn  blev  ved,  han 
sagde:  „Det  er  det  der  er  inden  i  der 
tæller  ikke  det  udvendige." 
Jeg  husker  hvor  vred  jeg  blev.  Jeg 
sagde  meget  sarkastisk:  ,,OK,  så  kan 
du  jo  komme  her  og  være  forbrændt  i 
stedet  for  mig."  Jeg  kunne  høre  ham 
græde  selv  om  det  ikke  lød  så  tydeligt 
på  grund  af  forbindingerne  om  mit 
hovede.  Så  snart  jeg  havde  sagt  det 
ville  jeg  ønske  jeg  ikke  havde  gjort 
det,  for  han  havde  gjort  så  meget  for 
mig.  Han  sagde:  „Peter  hvis  jeg  kunne 
ville  jeg  gøre  det."  Da  var  det  jeg  blev 
klar  overat  denne  mand  virkelig  elske- 
de mig  som  en  søn.  Da  var  det  jeg 
besluttede  mig  til  at  gøre  alt  hvad  han 
bad  mig  om. 

De  satte  et  mål.  Peter  skulle  tælle  alle 
de  sting  han  fik  under  hver  operation. 
Lægerne  og  sygeplejerskerne  bad  om 
tilladelse  til  at  holde  op  med  at  tælle 
lige  før  de  nåede  2000. 
Peter  satte  sig  et  andet  mål  han  ville 
tælle  sine  indsprøjtninger.  Han  holdt 
op  da  han  havde  talt  til  1252.  Han 
satte  sig  et  tredie  mål.  Han  ville  være 
den  mest  begejstrede  patient  på  ho- 
spitalet. Og  selv  om  Peter  var  vred  på 
verden  forsøgte  han  at  holde  fast  ved 


sit  mål.  Da  han  forlod  hospitalet  fik 
han  af  personalet  en  plade  hvor  hans 
navn  var  indgraveret  og  hvor  der  stod 
at  han  var  den  mest  begejstrede  pa- 
tient de  havde  behandlet. 
En  anden  ven,  en  pige  fra  hans  ward, 
kom  efter  skoletid  for  at  læse  for  ham. 
Selv  om  de  ikke  havde  været  særlig 
knyttet  til  hinanden  før  ulykken  var 
hun  nu  villig  til  at  ofre  af  sin  tid  for  at 
hjælpe  ham.  Han  skammede  sig  ofte 
fordi  han  vidste  at  dersom  rollerne 
havde  været  byttet  om,  ville  han  ikke 
have  været  der  sammen  med  hende. 
Hvad  nu  hvis  det  var  hende  der  var 
forbrændt  og  lå  på  hospitalet?  Denne 
forfærdelige  tanke  blev  ved  med  at 
løbe  igennem  hans  hovede.  Ville  jeg 
sidde  ved  hendes  seng?  Jeg  syntes 
ikke  jeg  var  noget  dårligt  ungt  menne- 
ske. Jeg  havde  arbejdet  for  at  tjene 
penge  til  min  bil  og  til  mit  eget  tøj. 
Men  det  der  fik  mig  til  at  græde 
indvendigt  var  at  jeg  vidste  jeg  ikke 
ville  have  været  ved  hendes  side.  Og 
alligevel  ydede  hun  mig  så  stor  en 
personlig  tjeneste!  Jeg  ville  aldrig 
kunne  fortælle  hende  hvad  jeg  følte 
indvendigt.  Derfor  traf  jeg  en  stor 
beslutning:  Ved  siden  af  at  være  den 
mest  begejstrede  patient  på  dette 
hospital  ville  jeg  forsøge  at  betale 
hende  tilbage.  Når  jeg  blev  udskrevet 
fra  hospitalet,  når  jeg  kunne  gå,  når 
jeg  kunnese,  nårjeg  kunnegørenogle 
ting  ville  jeg  forsøge  at  betale  hende 
tilbage  ved  at  tjene  andre  mennesker. 
Da  jeg  blev  udskrevet  fra  hospitalet  og 
forsøgte  at  finde  mennesker  som  hav- 
de problemer  for  at  prøve  at  hjælpe 

dem  kom  jeg  bort  fra  mine  egne 
problemer  og  holdt  op  med  at  svælge  i 
selvmedlidenhed.  Jeg  begyndte  at 
lære  denne  store  lektie  -  at  det  vigtig- 
ste er  i  virkeligheden  hvad  der  er  inden 
i.  Skønhed  kommer  indefra. 
Da  Peter  var  udskrevet  fra  hospitalet 
blev  det  arrangeret  at  han  skulle  til 
Salt  Lake  City  for  at  gennemgå  en 
plastisk  operation.  Der  kunne  han  bo 
hos  sin  bror  og  svigerinde  og  begynde 
at  arbejde  på  sit  ene  store  ønske  -  at 
blive  normal. 

Men  da  Peter  blev  udskrevet  fra  ho- 
spitalet forlod  han  et  trygt  og  godt 
sted.  Derforstodfolk  hvad  der  var  sket 
ham  og  accepterede  ham  som  det 
menneske  han  var  indvendigt.  Nu 
skulle  han  ud  i  verden  hvor  folk  lagde 
vægt  på  udseendet.  Han  blev  præsen- 
teret for  verden  udenfor  da  han  gik  ind 
i  et  supermarked  for  første  gang  siden 
ulykken.  Det  var  en  dejlig  fornemmel- 
se at  være  udenfor  hospitalet  og  han 
følte  at  hans  styrke  var  ved  at  vende 
tilbage.  Han  gik  ned  i  supermarkedet 
for  at  købe  et  par  ting.  Kl.  var  1 7  og  der 
var  travlt  ved  alle  kasserne. 
Jeg  stod  i  en  kø  bagved  en  dame.  Hun 
havde  to  børn  med  sig  men  de  løb 
omkring.  Til  sidst  var  det  lige  ved  at 
være  hendes  tur  til  at  blive  ekspederet 
og  hendes  to  drenge  løb  hen  til  hende. 
Så  snart  de  kom  hen  til  deres  mor 
kiggede  den  ene  dreng  der  var  om- 
kring 4  år  op  og  fik  øje  på  mig.  Jeg  tror 
ikke  han  var  forberedt  på  det  syn  han 
fik  at  se.  Han  blev  så  forskrækket  at 
han  begyndte  at  skrige:  „Et  uhyre,  et 
uhyre!"  Han  trak  sig  væk  fra  sin  mor 


og  begyndte  at  løbe  ned  igennem 
gangen.  Hun  kiggede  på  for  at  se 
hvorfor  han  skreg  og  der  stod  jeg.  Og 
hun  tabte  sine  varer  og  løb  ned 
igennem  gangen  efter  sin  lille  dreng. 
Disse  skrig  gjorde  alle  de  andre  men- 
nesker ved  kasserne  nysgerrige  for 
hvad  der  var  sket.  Alle  stoppede  op. 
Alle  vendte  sig  om  og  kiggede  og  der 
stod  jeg  midt  i  supermarkedet.  Og  så 
lød  alle  disse  „Åh"  og  „Oh"  og  jeg 
kunne  høre  folk  komme  med  kom- 
mentarer. Det  føltes  som  om  jeg  fik 
stukket  en  kniv  i  maven. 
På  dette  tidspunkt  havde  Peter  gen- 
nemgået 28  operationer  for  at  genop- 
bygge sine  ansigtstræk  og  bøde  på 
nogle  af  de  skader  der  var  sket  ved 
ulykken.  Biskoppen  henvendte  sig  til 
ham  og  spurgte  hvad  han  kunne 
tænke  sig  hvis  han  fik  lov  at  gøre  hvad 
han  havde  lyst  til. 

Det  røg  ud  af  mig  for  det  var  et  af  mine 
største  ønsker  selv  om  det  synes 
fuldstændig  umuligt.  Jeg  sagde:  „Jeg 
ville  gerne  udføre  en  mission."  Og 
uden  overhovedet  at  tænke  over  det 
sagde  han:  „Det  er  i  orden  lad  os  få  dig 
gjort  parat."  Jeg  sagde:  „Nej,  biskop 
det  kan  jeg  ikke."  Jeg  begyndte  at 
gennemgå  min  økonomi  for  at  se  hvor 
meget  jeg  havde,  mine  ben  var  endnu 
ikke  helede  og  alle  de  operationer  jeg 
stod  overfor  og  den  måde  folk  så  på 
mig.  Men  han  sagde  bare:  „Lad  os  få 
dig  gjort  parat. " 

Biskoppen  kaldte  Peter  til  at  undervi- 
se søndagsskolen  og  efter  nogle  prø- 
velser havde  Peter  nogle  gode  ople- 
velser mens  han  underviste  senior- 

klassen.  Han  arbejdede  med  forskelli- 
ge ting  for  at  hjælpe  med  til  at  betale 
hospitalsregningerne.  Der  var  beram- 
met flere  operationer  og  Peter  var 
begyndt  at  tænke  alvorligt  over  sin 
fremtid.  En  dag  kom  nogle  venner  og 
bad  ham  om  at  gå  med  til  en  stavsfest 
sammen  med  dem  om  aftenen.  Selv 
om  han  gerne  ville  med  afslog  han. 
Det  tog  dem  seks  timer  at  overbevise 
ham  om  at  forsøge  at  komme  med  så 
han  også  kunne  danse. 
Da  jeg  kom  ind  i  hallen  lagde  jeg 
mærke  til  hvordan  alle  børnene  be- 
gyndte at  kigge  på  mig  og  jeg  så  nogle 
piger  ude  i  garderoben.  Et  par  af  den 
hviskede  og  de  vidste  ikke  at  jeg 
kunne  høre  dem:  „Se  den  fyr.  Jeg 
håber  sandelig  ikke  at  han  byder  mig 
op."  Endnu  engang  løb  denne  grim- 
me følelse  igennem  min  krop. 
Jeg  fandt  mig  en  plads  bag  nogle 
unge  mænd  i  nærheden  af  orkestret. 
Jeg  beslaglagde  60  cm  af  gulvet  der 
som  mit  territorium.  Det  skufle  nu 
være  mit  de  næste  timer  under  dan- 
sen. 

Under  pausen  forsøgte  nogle  af  hans 
venner  at  få  ham  til  at  gå  ud  at  danse. 
De  begyndte  at  trække  ham  ud  på 
gulvet.  Og  i  denne  pause  beslutttede 
han  at  lige  så  snart  orkestret  begyndte 
igen  ville  han  byde  en  pige  op  til  dans. 
Så  snart  musikken  begyndte  huskede 
jeg  min  beslutning  og  nægtede  at 
tænke  på  mit  udseende  og  gik  direkte 
ud  for  at  danse.  Jeg  vidste  at  hvis  jeg 
ikke  gjorde  det  på  dette  tidspunkt  ville 
jeg  være  en  kujon  resten  af  aftenen. 
Han  nåede  hen  til  det  sted  på  gulvet 

hvor  pigerne  stod  forsamlede.  Han 
nærmede  sig  en  pige  bagfra.  Da  han 
rørte  hende  på  skulderen  for  at  byde 
hende  op  vendte  hun  sig  og  skreg. 
Hun  banede  sig  vej  gennem  mæng- 
den og  løb  flov  ud  i  hallen.  Det  var 
nøjagtigt  det  samme  som  i  supermar- 
kedet. Orkestret  holdt  op  med  at  spille 
og  alle  standsede  op  for  at  se  hvad  der 
var  sket.  Han  vendte  tilbage  til  sin 
plads.  Hans  venner  forsøgte  at  trøste 
ham  og  dansen  begyndte  igen. 

Jeg  havde  lyst  til  at  råbe  højt  jeg  ville 
ud  derfra.  Men  så  kom  denne  lille 
stemme  dybt  inden  i  mig  som  sagde: 
„Peter  du  kan  ikke  løbe  nu,  for  så 
kommer  du  til  at  løbe  resten  af  dit  liv. " 

Og  så  skete  der  noget  andet  mærke- 
ligt. Mine  ben  begyndte  at  gå  tværs 
over  gulvet.  Jeg  så  mig  selv  gå  hen  og 
byde  en  anden  pige  op  til  dans.  Jeg 
havde  en  styrke  ud  over  mine  egne 
kræfter.  Det  var  lige  som  om  min  ånd 
svævede  ovenover  mig  og  sagde: 
„Hvad  er  det  du  gør?  Du  må  hellere  gå 
tilbage.  Er  du  helt  vild  efter  at  blive 
straffet."  Mens  jeg  gik  tværs  over 
gulvet  argumenterede  jeg  med  mig 
selv,  idet  jeg  sagde  ja  og  nej  og  ja  og 
nej.  Den  lille  stille  stemme  inden  i  mig 
blev  ved  med  at  forsikre  mig  og  den 
sagde: ,, Peter  du  må  blive  ved  med  at 
spørge  dem  om  de  vil  danse.  Lad  være 
med  at  gå  tilbage  eller  løbe  fordi  så 
kommer  du  til  at  løbe  resten  af  dit  liv. " 

Han  bød  en  pige  op  til  dans  for  hver 
eneste  dans  resten  af  aftenen.  Han  var 
mismodig  fordi  kun  to  piger  i  løbet  af 
aftenen  ville  danse  med  ham.  Peter  var 

en  bitter  ung  mand  den  aften  da  han 
knælede  i  bøn. 

Det  syntes  altsammen  at  komme  på  en 
gang  -  hele  det  pres  jeg  mødte  hos 
folk,  den  måde  de  behandlede  mig  på 
og  stirrede  på  mig  og  pegede  på  mig 
og  alle  de  operationer  der  endnu 
skulle  udføres.  Jeg  vidste  endnu  ikke 
helt  om  de  kunne  ordne  mine  øjne,  så 
jeg  fik  nogle  øjenlåg,  en  normal  mund 
og  en  næse.  Denne  følelse  af  grimhed 
kom  op  i  mig  og  i  min  vrede  sagde  jeg 
til  min  Fader  i  Himlen:  „Der  findes  et 
skriftsted  hvor  vi  loves  at  vi  ikke  vil 
blive  fristede  mere  end  vi  kan  klare. 
Det  har  jeg  brug  for  nu."  Jeg  gik  i 
seng.  Den  næste  morgen  var  jeg 
velsignet  med  en  indre  fred  og  ro  som 
jeg  har  haft  lige  siden.  Og  uanset 
hvordan  verden  behandlede  mig  fra 
dette  tidspunkt  var  jeg  normal.  Min 
Fader  i  Himlen  gav  mig  netop  den  fred 
som  han  havde  lovet.  Hvis  vi  efterlever 
budene  vil  han  give  os  hvad  vi  har 
brug  for.  Han  gav  mig  en  indre  fred  og 
ro  så  jeg  var  normal  fra  den  dag.  Ja, 
folk  reagerer  stadig  overfor  mig  på 
samme  måde,  men  jeg  var  anderledes. 
Med  den  selvtillid  som  Peter  havde 
opbygget  på  et  åndeligt  grundlag  var 
han  parat  til  at  arbejde  imod  at  komme 
på  mission.  Da  papirerne  var  indsendt 
og  ældste  Thomas  S.  Monson  havde 
afholdt  et  særligt  interview  med  Peter 
modtog  han  sin  kaldelse  til  den  Nord- 
californiske mission. 
Indtil  da  havde  Peter  gået  med  mørke 
solbriller  i  et  forsøg  på  at  dække  de 
flænger  der  var  syet  sammen  over 
hans  øjne  hvor  han  manglede  øjenlå- 


gene. Han  havde  været  sig  sit  udseen- 
de så  bevidst  at  han  aldrig  gik  nogle 
steder  uden  disse  briller.  På  vejen  hen 
til  interviewet  i  forbindelse  med  mis- 
sionen tog  han  de  mørke  briller  af  og 
tog  dem  aldrig  mere  på  igen.  Ved  en 
operation  senere  blev  problemet  med 
øjenlågene  løst. 

Peters  nye  indstilling  til  sig  selv  hjalp 
ham  under  udførelsen  af  en  vellykket 
fuldtidsmisson.  Han  var  i  stand  til  at 
påvirke  mennesker  og  opmuntre  dem 
til  at  blive  medlemmer  af  kirken. 
Da  Peter  kom  hjem  efter  at  have 
fuldført  sin  mission  indledtes  igen 
rutinearbejdet  med  besøg  på  hospita- 
let hvor  man  fortsatte  de  plastiske 
operationer.  På  dette  tidspunkt  blev 
han  kaldet  til  at  være  stavsmissionær. 
I  dette  arbejde  kom  han  i  forbindelse 
med  stavsmissionspræsidentens  se- 
kretær Marjorie  Clegg  fra  Toole  i  Utah. 
De  blev  gode  venner  og  Peter  be- 
gyndte at  arrangere  stævnemøder  for 
hende  med  sine  venner.  Til  sidst  da 
han  havde  arrangeret  for  mange  stæv- 
nemøder for  Marjorie  bad  hun  ham 
holde  op  med  at  arrangere  flere  stæv- 
nemøder for  hende.  Peter  inviterede 
hende  selv  ud.  Deres  venskabsforhold 
voksede  til  kærlighed  og  derpå  byg- 
gede de  deres  ægteskab. 
Kun  den  allerførste  gang  Marjorie 
mødte  mig  lagde  hun  mærke  til  mine 
forbrændinger  ellers  har  hun  aldrig 
bemærket  dem.  Jeg  er  meget  op- 
mærksom på  om  mennesker  lægger 
mærke  til  at  jeg  er  anderledes.  Jeg  har 
aldrig  lagt  mærke  til  at  Marjorie  nogen 
sinde  har  syntes  at  jeg  var  anderledes 

udvendig  end  hun  finder  at  jeg  er 
indvendig.  Hun  får  mig  til  at  føle  at  jeg 
er  meget  smuk.  Jeg  elsker  hende  ikke 
kun  fordi  hun  er  min  kæreste,  men 
også  fordi  hun  er  min  allerbedste  ven. 
Hun  er  den  pige  jeg  bad  om  ville  tage 
mig  for  hvad  jeg  er  inden  i.  Det  var  lige 
hvad  jeg  havde  brug  for,  for  jeg  kunne 
ikke  nå  ret  langt  ved  hjælp  af  det 
udvendige. 

Peter  Jeppson  kæmpede  sig  ud  af  en 
ulykke  som  kunne  have  været  øde- 
læggende til  at  blive  en  forretnings- 
mand, kirkeleder,  en  ægtemand  og  far 
med  succes.  Han  har  nu  sit  eget 
forsikringsselskab,  han  har  arbejdet  i 
hovedbestyrelsen  for  Unge  Mænd, 
han  har  tre  børn,  to  døtre  og  en  søn. 
Mens  Peter  lå  på  hospitalet  som  19- 
årig  og  forsøgte  at  forestille  sig  hvor- 
dan hans  fremtid  ville  blive  spurgte 
han  sig  selv:  „Hvad  skal  jeg  gøre  så 
jeg  kan  vide  at  jeg  har  overvundet 
mine  problemer?"  Han  blev  påvirket 
af  nogle  bøger  om  at  sætte  sig  mål  - 
bøger  som  hans  venner  læste  for  ham 
før  forbindingerne  blev  fjernede  fra 
hans  øjne.  Han  fandt  ud  af  at  hvis  han 
kunne  blive  en  dygtig  forsikrings- 
mand ville  det  betyde  (1)  at  han 
kunne  udvikle  et  godt  personligt  for- 
hold med  mennesker  (2)  han  ville 
have  opnået  en  uddannelse  og  (3)  at 
han  ville  bevise  en  troværdighed  og 
sine  evner  på  et  område. 
Med  dette  mål  i  tankerne  begyndte 
Peter  at  opsøge  forsikringsselskaber. 
Han  kontaktede  59  selskaber  og  fik 
ikke  tilbudt  et  eneste  job.  Tilsidst  fik 
han  en  stilling  som  planlægger  i  et 

forsikringsselskab.  Nu  havde  han  fået 
en  fod  inden  for  døren.  Gennem 
vedvarende  hårdt  arbejde  samtidig 
med  at  han  gik  på  skole  begyndte 
Peter  at  lære  handelsfaget. 
På  det  tidspunkt  hvor  Peter  giftede  sig 
havde  han  betalt  alle  sine  læge-  og 
hospitalsregninger,  men  han  påbe- 
gyndte ægteskabet  uden  andre  akti- 
ver end  selvtillid  og  en  god  indstilling. 
I  løbet  af  10  år  har  han  opbygget  alt 
hvad  han  og  hans  familie  har  fra 
ingenting  gennem  beslutsomhed  og 
disciplin. 

Nu  fører  Peter,  Marjorie  og  deres  børn 
allesammen  optegnelser  over  den 
fremgang  de  gør  henimod  deres  mål. 
Mens  børnene  er  for  små  til  at  skrive 
fører  Marjorie  optegnelserne  for  dem. 
Peter  som  er  slank  og  sportslig  påpe- 
ger at  et  af  hans  mål  i  år  var  at  løbe  3 
km  på  16  min.  Han  har  allerede  nået 
dette  mål. 

Peter  læner  sig  tilbage  i  sin  kontorstol 
og  kigger  ud  af  vinduet  i  sin  egen 
kontorbygning  medens  han  stråler  af 
selvtillid.  Denne  selvtillid  er  han  dog 
ikke  kommet  nemt  til.  Han  har  ofte 
måttet  kæmpe  for  at  overvinde  de- 
pressioner. Peter  siger:  „Mens  alle 
disse  ting  skete  for  mig  lagde  jeg 
mærke  til  at  selv  om  alting  nok  går 
dårligt  så  kan  man  få  den  vane  at  lade 
det  irritere  en  hele  tiden  hvis  man  ikke 
passer  på.  Så  vil  man  altid  være 
deprimeret. 

Hvis  man  tager  sig  selv  for  alvorligt, 
„fortsætter  han"  får  man  virkelige 
problemer.  Mennesker  har  alt  for  ofte 
den  vane  at  lade  hvad  som  helst  der 


sker  dem  blive  en  trættende  rutine.  De 
vænner  sig  selv  til  at  reagere  på  en 
bestemt  måde  overfor  verden.  Det 
betyder  ikke  noget  om  et  menneske  er 
overvægtigt  eller  mager  eller  har  ud- 
stående fortænder.  Vi  har  allesammen 
problemer.  En  smuk  pige  der  ser  ud  til 
ingen  problemer  at  have  har  måske 
også  problemer  indvendigt.  Alle  har 
problemer.  Det  er  ikke  spørgsmålet 
om  hvilke  problemer  man  har  men  det 
er  hvordan  man  behandler  dem,  der  er 
det  vigtige. 

Selv  om  Peter  foretrækker  at  ulykken 
ikke  var  sket  har  han  alligevel  lært  af 
den  oplevelse.  „Vær  taknemmelig  for 
jeres  problemer,"  siger  Peter  „for  det 
er  det  I  lærer  af.  Vi  kom  til  jorden  for  at 
arbejde  på  vores  frelse.  Det  vil  sige  a- 
r-b-e-j-d-e.  Skønheden  kommer  af  at 
arbejde  på  sin  frelse,  ved  at  være 
Frelseren  nær."  Nu  hvor  Peter  meget 
hurtigt  kan  få  folk  til  at  føle  sig  godt 
tilpas  i  hans  nærhed  er  han  virkelig  en 
smuk  mand.  Det  han  har  udviklet 
indvendigt  er  mere  tydeligt  end  de 
udvendige  ar.  Den  aften  for  så  længe 
siden  hvor  han  bad  om  at  få  den 
følelse  af  grimhed  til  at  forlade  sig 
forandrede  hans  liv.  Han  har  lært 
hvordan  man  klarer  modgang  og  han 
fik  fred  i  sindet. 

Når  vi  spørger  Peter  om  han  har  nogle 
råd  at  give  andre  svarer  han:  „Hvis  I 
ønsker  jer  noget  så  lær  de  love  og  bud 
som  styrer  dette  og  efterlev  dem. 
Succes  har  intet  at  gøre  med  omstæn- 
digheder. Lær  lovene,  efterlev  dem." 
□ 


39 


PRÆSIDENT  KIMBALL 
TALER  RENT  UD  OM 
SALVELSE  AF  SYGE 


„Vi  tror  på  tungemålsgaven,  profe- 
ti, åbenbaring,  syner,  helbredelse." 
(Den  syvende  trosartikel).  Den- 
gang Frelseren  sendte  sine  apostle 
ud  for  at  forkynde  evangeliet  for 
verden  efter  sin  himmelfart  gav  han 
dem  denne  befaling: 
,,Gå  ud  i  alverden  og  forkynd 
evangeliet  for  al  skabningen! 
Den,  som  tror  og  bliver  døbt,  skal 
blive  frelst;  men  den,  som  er  vantro, 
skal  blive  fordømt. 
Og  disse  tegn  skal  følge  dem,  som 
tror:  i  mit  navn  skal  de  uddrive 
onde  ånder;  de  skal  tale  med  nye 
tunger; 

...  og  hvis  de  drikker  dødbringen- 
de gift,  skal  det  ikke  skade  dem;  på 
de  syge  skal  de  lægge  hænder,  og 
de  skal  blive  raske."  (Markus 
16:15-18.  Fremhævelse  tilføjet). 
Herren  fremsatte  her  det  evige 
princip  at  der  hvor  hans  præste- 
dømme var  og  hvor  der  fandtes  tro 
der  ville  man  kunne  se  tegn  på 
denne  magt,  ikke  for  at  imponere 
menneskene,  men  for  at  velsigne 
dem.  Dette  evige  princip  forstod 
Herrens  disciple  fra  gammel  tid. 
Jakob  sagde: 
„Er  nogen  iblandt  jer  syg,  skal  han 


kalde  menighedens  ældste  til  sig, 
og  de  skal  bede  over  ham,  efter  at 
de  i  Herrens  navn  har  salvet  ham 
med  olie. 

Så  vil  troens  bøn  frelse  den  syge, 
og  Herren  skal  rejse  ham  fra  syge- 
lejet. .  . 

...  en  retfærdigs  bøn  har  en  mæg- 
tigt virkende  kraft."  (Jakob  5:14- 
16). 

Da  Johannes  Døberen  vansmæg- 
tede i  fængslet  sendte  han  bud  til 
Herren  for  at  spørge:  „Er  du  den, 
som  kommer,  eller  skal  vi  vente  en 
anden?"  (Mattæus  11:3).  Og  hertil 
svarede  Herren:  ,,Gå  hen  og  fortæl 
Johannes,  hvad  I  hører  og  ser: 
blinde  ser,  og  lamme  går,  spedal- 
ske renses,  og  døve  hører,  døde 
står  op,  og  evangeliet  forkyndes  for 
fattige."  (Mattæus  11:4-5). 
Da  Herren  bemyndigede  de  halv- 
fjerds, som  han  udsendte  til  hver  by 
og  hvert  sted  hvorhen  han  selv  ville 
komme,  gav  han  dem  fuldmagt  til 
at  „helbred(e)  de  syge,  som  er  der 
og  sige  til  dem:  ,Guds  rige  er 
kommet  nær  ti  I  jer.'"  (Lukas  10:9). 
Og  da  de  halvfjerds  vendte  tilbage 
igen  sagde  de  glædestrålende: 
„Herre!  også  de  onde  ånder  er  os 

lydige  /  dit  navn,"  og  Frelseren 
sagde: 

„Jeg  så  Satan  falde  ned  fra  Him- 
melen som  et  lyn. 
Se,  jeg  har  givet  jer  myndighed  til 
at  træde  på  slanger  og  skorpioner 
og  over  hele  fjendens  magt,  og  han 
skal  slet  ikke  kunne  gøre  jer  nogen 
skade. 

Dog  glæd  jer  ikke  over,  at  ånderne 
er  lydige;  men  glæd  jer  over,  at 
jeres  navne  er  indskrevet  i  Himle- 
ne." (Lukas  10:17-20). 
,,Og  de  uddrev  mange  onde  ånder 
og  salvede  mange  syge  med  olie  og 
helbredte  dem."  (Markus  6:13). 
Det  synes  at  have  været  almindelig 
praksis  fra  de  tidligste  tider  at 
anvende  olie  ved  salvelse  og  vel- 
signelse. Jakob  øste  olie  ud  over 
den  sten  han  havde  benyttet  til 
hovedpude  dengang  han  fik  sin 
åndelige  åbenbaring.  Der  blev  be- 
nyttet olie  til  at  salve  konger.  Den- 
gang Saul  fra  Benjamins  stamme 
blev  kaldet  af  Herren  til  at  være 
konge  over  Israel  blev  han  salvet  af 
Samuel. 

I  den  berømte  23.  salme  nævnes 
anvendelsen  af  olie:  ,,Du  salver  mit 
hovede  med  olie,  mit  bæger  flyder 
over."  (Vers  5). 

I  forbindelse  med  helbredelser 
nævnes  mange  gange  at  der  blev 
anvendt  olie,  men  ikke  altid.  Om 
man  benyttede  olie  eller  ej  i  disse 
tilfælde  vides  ikke,  men  skikken  og 
denne  praksis  er  fastsat.  Velsignel- 
ser kan  gives  med  eller  uden  olie. 
Selve  salvelsen   er  en   ordinanse 


som  udføres  i  to  afdelinger  -  sal- 
velsen og  bekræftelsen.  En  ældste 
udgyder  en  lille  smule  olie  på 
hovedet  af  den  der  skal  salves,  på 
selve  issen  dersom  det  kan  lade  sig 
gøre  (aldrig  andre  steder  på  lege- 
met) og  i  Herrens  navn  og  med 
præstedømmets  myndighed  salves 
den  pågældende  så  han  eller  hun 
kan  genvinde  sit  helbred.  Bekræf- 
telsen udføres  af  to  eller  flere  æld- 
ster  idet  en  af  dem  udtaler  bekræf- 
telsen og  giver  en  passende  velsig- 
nelse, også  i  Jesu  Kristi  navn  og 
med  præstedømmets  myndighed. 
Somme  tider  når  det  ikke  er  muligt 
at  få  fat  i  olie  eller  der  ikke  er  to 
brødre  til  stede  eller  hvis  den  syge 
for  nylig  er  blevet  salvet  kan  man  i 
stedet  følge  en  anden  procedure 
hvor  en  eller  flere  ældster  giver  en 
velsignelse,  ligeledes  i  Herren  navn 
og  ved  det  melkisedekske  præste- 
dømmes myndighed.  I  velsignel- 
sen siges  hvad  ældsten  finder  pas- 
sende og  som  Ånden  tilskynder  til. 
Så  er  der  bønnen,  som  er  forskellig 
fra  en  salvelse.  Her  anmodes  Her- 
ren om  at  virke  til  helbredelse  og 
denne  bøn  kan  bedes  af  hvem  som 
helst  som  har  et  ønske  om  at  gøre 
det,  og  det  er  ikke  i  samme  forstand 
en  ordinanse.  Bønnen  er  en  an- 
modning til  Herren  om  at  handle  i 
henhold  til  velsignelsen  eller  den 
salvelse  som  er  foretaget  af  brødre- 
ne i  Kristi  navn. 

Man  mener  at  den  hellige  ordinan- 
se somme  tider  misbruges.  En  jeg 
kender  gav  ældsterne  besked  på  at 

salve  hende  hver  dag  i  adskillige 
uger  mens  hun  lå  på  hospitalet 
med  et  brækket  ben.  Mange  mener 
at  for  hyppige  salvelser  kan  vise 
tegn  på  manglende  tro  eller  at  den 
syge  forsøger  at  overdrage  ansva- 
ret for  at  udøve  tro  til  ældsterne 
frem  for  sig  selv. 

Jeg  lærte  noget  for  længe  siden  af 
en  sød  dame,  søster  Lucy  Grant 
Cannon  som  var  blevet  meget  syg 
mens  hun  besøgte  sin  datter  i 
Arizona.  Vi  ældster  blev  omgående 
tilkaldt  og  vi  salvede  hende.  Den 
næste  dag  blev  hun  spurgt  om  hun 
ønskede  at  blive  salvet  igen  og  hun 
svarede:  „Nej,  jeg  er  salvet  og 
velsignet.  Ordinansen  er  udført.  Nu 
er  det  op  til  mig  at  erhverve  velsig- 
nelsen gennem  min  tro." 
Når  nogen  somme  tider  synes  at  de 
har  brug  for  en  yderligere  velsig- 
nelse efter  at  de  fornylig  er  blevet 
salvet  kan  der  gives  en  velsignelse 
uden  at  salve. 

Behovetfortro  bliver  oftere  under- 
vurderet. Den  syge  og  familien 
synes  ofte  at  stole  så  fuldt  på 
præstedømmets  magt  og  helbre- 
delsens gave  at  de  synes  at  de 
brødre  der  salver  må  have  et  endnu 
større  ansvar  end  den  som  bliver 
salvet.  Der  er  mennesker  som  sy- 
nes at  have  helbredelsens  gave 
som  nævnt  i  L&P  46.  Det  er 
forståeligt  at  en  syg  kan  have  et 
ønske  om  selv  at  vælge  den  som 
skal  salve  hvis  denne  ældste  ser  ud 
til  at  have  større  tro,  har  bevist  sin 
magt  og  hvis  den  syge  har  særlig 


tillid  til  ham,  men  frem  for  alt  er  den 
vigtigste  faktor  den  syges  tro  der- 
som den  pågældende  er  ved  be- 
vidsthed og  ansvarlig.  „Din  tro  har 
frelst  dig"  (Mattæus  9:22),  sagde 
Mesteren  så  ofte  at  det  næsten 
blev  et  refræn.  Selv  om  han  var 
Forløseren  og  havde  fået  „al  magt  i 
Himmelen  og  på  jorden"  (Mat- 
tæus 28:18),  gentog  han  dog  ofte 
denne  sætning:  „Din  tro  har  frelst 
dig."  Det  skal  ske  jer,  som  I  tror. 
(Se  Mattæus  9:29). 
Høvedsmanden  der  kom  til  Herren 
i  Kapernaum  bønfaldt  Herren  om  at 
helbrede  tjeneren  som  led  forfær- 
deligt derhjemme: 
„Jeg  er  for  ringe  til,  at  du  skal  gå 
ind  under  mit  tag;  men  sig  kun  et 
ord,  så  bliver  min  tjener  rask." 
(Mattæus  8:8). 

Han  sammenlignede  Kristi  åndeli- 
ge magt  med  sin  egen  magt  i 
militæret.  Kristus  sagde  undrende: 
„Så  stor  en  tro  har  jeg  ikke  fundet 
hos  nogen  i  Israel. 
.  .  .  Gå  kun,detskalskedig,somdu 
troede!  Og  tjeneren  blev  rask  i 
samme         stund."  (Mattæus 

8:10,13). 

Der  var  en  kvinde  som  havde  været 
alvorligt  syg  i  12  år.  Hun  sagde  ved 
sig  selv:  „Blot  jeg  rører  ved  hans 
kappe,  bliver  jeg  frelst."  Hun  rørte 
ved  kappekvasten  og  blev  rask  fra 
samme  øjeblik:  „Værfrimodig,  dat- 
ter, din  tro  har  frelst  dig."  (Mat- 
tæus 9:21-22). 

Og  det  skete  atter  i  Genezarets  land 
at  alle  som  var  syge,  berørte  kva- 

sten  på  Kristi  kappe  og  alle  blev 
helbredt.  (Se  Mattæus  14:36). 
Den  blinde  Bartimæus  fik  også  sit 
syn  igen  da  han  holdt  ud  i  sine 
trofaste  anstrengelser  for  at  nå 
frem  til  Herren.  Også  i  Jeriko  fik  en 
mand  sit  syn  igen  idet  Herren 
sagde:  „Din  tro  har  frelst  dig."  (Se 
Markus  10:46-52).  Og  en  af  dem 
der  fik  synet  igen  blev  en  ivrig 
discipel.  „Det  skal  ske  jer,  som  I 
tror!"  (Mattæus  9:29) .  Herren  sag- 
de til  de  to  andre  blinde  mænd  hvis 
øjne  han  berørte  og  helbredte: 
„Tror  I,  jeg  kan  gøre  dette?"  (Mat- 
tæus 9:28).  Og  der  var  endnu  to 
blinde  som  blev  seende. 
Eftersom  der  er  mennesker  som 
foretrækker  bestemte  ældster  sker 
det  somme  tider  at  visse  kirkelede- 
re ustandseligt  bønfaldes  om  at 
salve.  Når  et  menneske  er  sygt,  er 
svag  og  bange  er  det  naturligt  at 
den  pågældende  ønsker  at  blive 
salvet  af  ældster  de  har  stor  tillid  til 
på  grund  af  disse  ældsters  retfær- 
dige levevis  og  fordi  de  har  bevist 
deres  tro  og  hengivenhed.  Men  vi 
må  dog  huske  på  at  det  ikke  kun  er 
generalautoriteterne  eller  stavs- 
eller  wards-  eller  missionsautori- 
teterne  der  har  præstedømmets 
magt  til  at  helbrede.  Utallige  brød- 
re over  hele  kirken  blandt  andet 
hjemmelærere  har  myndighed  til  at 
velsigne  og  salve  og  deres  salvelse 
eller  velsignelse  kan  i  forening  med 
den  velsignedes  tro  udvirke  be- 
mærkelsesværdige helbredelser 
som   det   bevises   af   de    utallige 


forunderlige  helbredelser  som  ud- 
føres af  unge  uerfarne  missionæ- 
rer. 

Undrende  eller  skeptiske  menne- 
sker spørger  ofte:  Hvorfor  findes 
der  ikke  åndelige  tilkendegivelser  i 
dag,  bl.  a.  helbredelser,  som  på 
profeternes  og  Frelserens  tid? 

Svaret  er  tydeligt:  Der  er  uendelig 
mange  flere  helbredelser  i  vore 
dage  end  i  nogen  anden  tidsalder 
og  de  er  nøjagtigt  ligeså  forunder- 
lige. Religionshistorie  om  Frelse- 
rens mission  og  den  efterfølgende 
periode  er  skrevet  i  nogle  få  korte 
kapitler  og  som  Johannes  sagde: 
„Der  er  også  meget  andet,  som 
Jesus  har  gjort,  og  hvis  det  skulle 
nedskrives  i  enkeltheder,  mener  jeg 
ikke,  at  hele  verden  kunne  rumme 
de  bøger,  som  så  måtte  skrives." 
(Johannes  21:25). 

Efterhånden  som  historien  gennem 
årene  er  blevet  koncentreret  må 
man  regne  med  at  kun  de  mest 
bemærkelsesværdige  helbredelser 
er  nedskrevet  og  herved  får  man 
det  indtryk  at  alle  mirakler  var 
bemærkelsesværdige  og  at  alle 
som  bad  om  det  blev  helbredt.  Der 
står  ikke  ret  meget  om  de  mange 
gange  hvor  Kristus  og  hans  apostle 
muligvis  har  givet  velsignelser  der 
ikke  var  helt  så  bemærkelsesværdi- 
ge. Når  en  hovedpine  blev  fjernet, 
når  en  helbredelse  kom  til  at  gå 
betydeligt  hurtigere  eller  når  lidel- 
ser blev  lindret.  Bibliotekshylderne 
i  vore  dage  ville  bugne  hvis  alle  de 

mirakler  der  sker  i  vor  tid  blev 
nedskrevet. 

Da  jeg  besøgte  de  europæiske 
missioner  i  1955  hørte  jeg  hun- 
dredvis af  vidnesbyrd  fra  missio- 
nærerne. Der  var  mange  gentagen- 
de historier  om  mirakler  som  virker 
forbløffende.  Der  var  f .  eks.  mange 
der  fortalte  om  hvordan  læger  kræ- 
vede operation  ved  alvorlige  syg- 
domme. Man  berammede  tiden  for 
operationen  og  efter  salvelse,  bøn 
og  faste  kom  de  samme  læger  med 
nye  røngentbilleder  som  fortalte  at 
der  var  sket  et  eller  andet  og  at  det 
ikke  længere  var  nødvendigt  at 
operere.  Det  skete  så  mange  gange 
at  det  næppe  kan  udlægges  som 
fanatisk  fantasi  eller  fanatiske  fore- 
stillinger. De  kunne  ikke  allesam- 
men være  udsprunget  af  fantasien 
eller  være  misforståelser.  Beretnin- 
ger om  operationer  der  på  den 
måde  er  blevet  udsat  gives  i  mange 
lande  af  missionærer  fra  mange 
byer  på  forskellige  tidspunkter  og 
vidt  forskellige  steder  og  under 
forskellige  omstændigheder  i  for- 
bindelse med  mange  mennesker 
ude  og  hjemme. 

I  utallige  tilfælde  er  der  sket  øje- 
blikkelige helbredelser  både  hvor 
det  har  drejet  sig  om  syn,  hørelse, 
lammelse,  indre  organer,  hud,  ben 
og  alle  steder  på  legemet.  Uhelbre- 
delige sygdomme  er  blevet  hel- 
bredt. Vi  er  ikke  i  stand  til  at 
udtrykke  vor  taknemmelighed  for 
vore  lægers  store  færdigheder  og 
stigende  kundskab,  men  det  er  dog 


således  at  utallige  af  de  helbredel- 
ser man  takker  læger  og  hospitaler 
for  er  udført  af  Herren  gennem 
præstedømmet  og  som  svar  på 
bønner.  Vi  er  almindeligvis  alt  for 
villige  til  at  takke  lægerne  der  selv 
om  de   har  gjort  det   bedste  de 


En  salvelse  kan  i 

forening  med 

modtagerens  tro  udrette 

bemærkelsesværdig 

helbredelse. 


kunne,  kun  har  ydet  et  større  eller 
mindre  bidrag. 

Vi  må  huske  på  at  ingen  læger  kan 
helbrede.  Han  kan  sørge  for  til- 
fredsstillende omgivelser  og  mu- 
ligheder så  legemet  kan  benytte  sin 
egen  gudgivne  genskabende  kraft 
til  at  opbygge  sig  selv.  Brækkede 
ben  kan  sættes  sammen,  bakterier 
kan  dræbes,  sår  kan  sys  sammen 
og  dygtige  læger  kan  åbne  og 
lukke  legemet,  men  intet  menneske 
har  endnu  fundet  en  metode  hvor- 
ved man  virkelig  kan  helbrede. 
Mennesket  kommer  fra  Gud  og  har 
i  sig  den  genskabende  kraft  som 
Gud  har  givet  det.  Og  gennem 
præstedømmet  og  bønner  kan  le- 
gemets   helbredsprocesser   frem- 

mes  og  opmuntres.  Men  jeg  siger 
igen  vi  er  meget  taknemmelige  for 
de  færdigheder  og  den  tålmodig- 
hed og  den  forståelse  som  vore 
dygtige  mænd  har  som  er  uddan- 
net til  at  tjene  os  på  en  så  forunder- 
lig måde. 

Der  er  mange  som  først  går  til 
lægen  og  senere  søger  ældsterne 
når  alt  andet  er  ude.  Ældsterne 
bliver  ofte  kaldt  ud  på  hospitalet 
for  at  salve  når  de  kyndige  læger 
har  gjort  alt  hvad  de  kunne.  Og  når 
så  den  syge  er  på  vej  til  helbredelse 
vil  man  tilskrive  videnskabsmæn- 
dene denne  helbredelse  og  hvis 
den  syge  dør  vil  nogle  undre  sig 
over  hvorfor  præstedømmet  ikke 
helbredte  ham  eller  hende.  Vi  må 
huske  på  at  hvad  enten  Herren 
finder  det  passende  at  helbrede 
øjeblikkeligt  eller  gradvist,  hvad 
enten  det  sker  med  eller  uden 
operation  eller  behandling  så  vil  en 
helbredelse  stadigvæk  være  Her- 
rens mirakel.  Selv  om  læger  i  vore 
dage  har  arbejdet  hårdt  for  at  opnå 
stadig  større  kundskab,  må  vi  hu- 
ske på  at  ham  der  skabte  vore 
legemer,  lige  siden  begyndelsen 
har  vidst  hvordan  man  omformer, 
genskaber  og  reparerer  dem. 
Når  ældsterne  salver  og  der  ikke 
sker  nogen  helbredelse  vil  folk  ofte 
ikke  alene  blive  skuffet  men  deres 
tro  vil  også  somme  tider  blive 
svækket,  specielt  hvis  der  er  bedt 
mange  bønner  og  afholdt  lange 
faster  i  forbindelse  dermed.  Så  må 
vi  igen  huske  på  at  det  heller  ikke 


var  alle  syge  og  hårdt  ramte  der 
blev  hjulpet  i  de  andre  uddelinger. 
Selv  den  første  store  apostel 
spurgte:  „Hvor  for  kunne  vi  ikke 
uddrive  den?"  Og  det  svar  Herren 
gav  virker  ikke  særlig  fordømmen- 
de: „Den  slags  farer  kun  ud  ved 
bøn  og  faste."  (Mattæus 
17:19,21). 

Selv  om  Peter  og  hans  kammerater 
udførte  utallige  mirakler  hvoraf 
mange  er  optegnet  -  ja  de  oprejste 
endog  døde  -  ved  vi  at  de  ikke 
helbredte  alle  som  ønskede  helbre- 
delse. Og  selv  om  også  Frelseren 
havde  al  magt  på  jorden  og  i 
himlen,  helbredte  han  heller  ikke 
dem  alle.  Det  er  helt  sikkert  at  han 
kunne  have  gjort  det,  men  mange 
af  dem  havde  ikke  tro  til  at  blive 
helbredt.  I  sin  egen  hjemby  Nazaret 
fandt  han  så  lille  tro  at  der  kun  blev 
udført  få  mirakler  der.  Han  var  selv 
fra  Nazaret.  Han  blev  ikke  agtet 
særlig  højt  i  sin  egen  hjemby  „og 
på  grund  af  deres  vantro  gjorde 
han  ikke  mange  undergerninger 
der".  (Mattæus  13:58).  Og  andre 
helbredte  han  ikke  fordi  det  formo- 
dentlig ikke  var  meningen  at  de 
skulle  helbredes. 

Døden  hører  med  til  livet.  Menne- 
sker er  nødt  til  at  dø.  Der  vil  aldrig 
blive  nogen  endelig  sejr  over  syg- 
dom og  død  før  tidernes  ende.  Der 
er  gjort  store  fremskridt,  og  døds- 
statistikkerne  er  opmuntrende,  der 
er  flere  spædbørn  som  overlever, 
flere  kvinder  der  gennemgår  vel- 
lykkede fødsler  og  folk  lever  stort 

set  længere  end  i  tidligere  århun- 
dreder. Vi  er  meget  taknemmelige 
for  alle  disse  hårdtarbejdende  vi- 
denskabsmænd som  har  bidraget 
til  dette  store  resultat.  Men  vi  er 
nødt  til  at  dø  ellers  vil  der  ikke  være 
nogen  opstandelse  og  uden  den 
villeder  ikke  komme  nogen  udøde- 
lighed og  yderligere  udvikling.  Det 
ser  ud  som  om  der  sker  hurtige 
ændringer  i  vor  måde  at  dø  på.  I 
stedet  for  at  det  sker  i  sygesengen 
sker  det  på  gaden  eller  ved  vejkan- 
ten eller  i  bjergene  ved  et  trafiku- 
held. Men  vi  er  nødt  til  at  dø. 
Naturligvis  udsætter  vi  allesam- 
men på  rette  vis  døden  så  længe 
som  muligt,  men  dagen  vil  komme. 
Det  er  stadigvæk  passende  at  bede 
for  eller  salve  selv  meget  gamle 
mennesker  eller  tilsyneladende 
uhelbredelige  -  for  vi  ved  ikke 
hvornår  et  menneske  skal  dø  eller 
hvornår  nogen  skal  vende  tilbage 
til  den  næste  verden.  Så  vi  bliver 
ved  med  at  bede  og  salve  med 
Herrens  vilje  i  tankerne  eftersom 
han  kender  enden  fra  begyndelsen 
og  er  i  stand  til  at  helbrede  hvis  det 
er  det  rette.  Men  der  vil  sikkert  ikke 
ske  nogen  helbredelse  hvis  dødens 
tidspunkt  er  inde.  Der  er  dog  sket 
undtagelser  hvor  tidspunktet  er 
blevet  udsat.  Et  af  de  bemærkelse- 
sværdige er  det  tilfælde  hvor  kong 
Ezekias  tryglede  om  at  få  forlænget 
sin  tid  og  fik  1 5  år  -  hvorefter  han 
gik  til  den  næste  verden.  Mange 
gange  har  vi  erfaret  at  det  kunne  se 
ud  som  om  at  der  var  blevet  skæn- 


ket yderligere  tid  med  hjælp  af  en 
enestående  tro.  Betænksomme 
mennesker  bør  dog  indse  at  der 
ofte  kommer  et  tidspunkt  hvor  det 
vil  være  ubetænksomt  at  kræve 
mere  tid  af  Herren  og  højst  urime- 
ligt at  bede  om  det  ubegrundet. 


Jeg  ved  at  den 

helbredende  kraft  findes 

i  kirken  og  utallige 

mennesker  er  blevet 

helbredt  gennem  Herrens 

velsignelser. 


Somme  tider  vil  det  være  uforsvar- 
ligt at  trække  tiden  ud  eftersom  der 
vil  blive  lagt  yderligere  lidelser  og 
afsavn  til  og  i  visse  tilfælde  ekstra 
byrder  på  familien.  Som  følge  deraf 
vil  vore  bønner  være  retmæssige 
og  velsignelserne  blive  givet  hvis 
man  ikke  stiller  uforbeholdne  krav 
om  helbredelse.  Somme  tider  sker 
det  at  legemet  helbredes  pga.  så- 
danne umanerlige  krav  hvorimod 
sindet  svækkes.  Somme  tider  sker 
det  i  sådanne  tilfælde  at  legemet 
hverken  dør  eller  lever.  Det  synes 
mig  at  vi  må  være  yderst  forsigtige 
med  at  fortælle  Herren  hvad  vi  skal 
gøre  indtil  den  dag  vor  visdom  og 
dømmekraft  er  lige  så  stor  som  den 

skjulte  magt  vi  har.  Måske  vil  der 
ikke  nogen  sinde  være  nogen  der 
døde  hvis  vi  fik  vor  vilje  og  måske 
ville  nogle  somme  tider  dø  for 
tidligt  i  egen  eller  vores  interesse 
hvis  vi  kunne  udnytte  den  magt  der 
ligger  i  præstedømmet  i  fuldt  om- 
fang. 

Ind  imellem  bliver  folk  oversenti- 
mentale og  somme  tider  fanatiske 
og  de  beskriver  alt  hvad  der  sker 
som  et  mirakel.  Men  for  hvert 
eneste  mennesker  der  er  oversenti- 
mental eller  fanatisk  vil  der  være 
utallige  mennesker  der  ikke  ser 
miraklet  i  utallige  helbredelser. 
„De  var  kommet  sig  alligevel," 
siger  de.  Lad  mig  give  et  eksempel: 
„I  lidet  troende,"  (Mattæus  6:30) 
sagde  Herren  til  sine  egne.  Er  vi 
ikke  alle  det?  Engang  da  jeg  var 
langt  væk  hjemmefra  og  i  tre  dage 
havde  haft  ret  stærke  smerter  ind- 
rømmede jeg  til  sidst  overfor  min 
kammerat  br.  Harold  B.  Lee  at  jeg 
var  syg.  Han  gav  mig  en  sovepille 
han  havde  hvorpå  han  knælede 
ved  min  seng  og  velsignede  mig. 
Selv  om  der  var  gået  tre  nætter  hvor 
jeg  havde  haft  smerter  og  næsten 
ikke  kunnet  sove  (klokken  var  nu 
tre  om  natten)  sov  jeg  fast  et 
øjeblik  efter  velsignelsen.  Jeg 
skammer  mig  over  nu  at  indrømme 
at  den  næste  morgen  jeg  vågnede 
var  min  første  tanke  at  det  sikkert 
var  sovepillen.  Da  der  var  gået  et 
par  timer  og  sygdommen  ikke  var 
kommet  tilbage,  selv  om  jeg  vidste 
at  pillen  ikke  længere  virkede  faldt 


jeg  på  mine  knæ  og  bad  angerfuldt 
Herren  om  tilgivelse  fordi  jeg  hav- 
de tilskrevet  medicinen  min  hel- 
bredelse og  ikke  ham.  Der  gik 
måneder  uden  at  smerterne  eller 
sygdommen  kom  tilbage.  Jeg 
skammer  mig,  men  jeg  repræsente- 
rer formodentlig  utallige  menne- 
sker som  har  gjort  det  samme.  Åh, 
vi  lidet  troende!  „Bror  A  kom  sig 
ikke."  „Søster  B  kom  sig,  men  det 
varede  længe."  „Br.  C.  ville  være 
kommet  sig  alligevel." 
Da  jeg  gennemgik  en  operation  for 
nogle  år  siden  var  jeg  stadig  ved 
bevidsthed  da  lægerne  og  syge- 
plejerskerne stillede  sig  omkring 
mig  og  ventede.  Jeg  sagde  til 
specialisten:  „Der  er  utallige  men- 
nesker med  stor  tro  som  beder  for 
mig  her  til  morgen."  Han  svarede 
hurtigt:  „Jeg  har  brug  for  deres 
bønner."  Det  er  min  faste  overbe- 
visning at  de  mange  bønner  blev 
hørt,  at  lægens  hånd  var  rolig  og 
blev  ført,  at  hans  bedømmelsesev- 
ne  blev  større  og  at  den  efterføl- 
gende helbredelse,  hvor  min  stem- 
me vendte  tilbage  i  en  tilfredsstil- 
lende udstrækning  var  en  følge  af 
Herrens  velsignelse.  Skeptikere  har 
måske  andre  svar. 
Somme  tider  krymper  det  i  mig  når 
jeg  hører  ældster  fortælle  om  mi- 
rakler der  er  sket  fordi  de  har  salvet. 
Det  lyder  som  om  de  praler  og  det 
minder  mig  om  Herrens  advarsel  til 
de  glædestrålende  halvfjerdser: 
„Dog  glæd  jer  ikke  over,  at  ånderne 
er  jer  lydige;  men  glæd  jer  over,  at 

jeres  navne  er  indskrevet  i  Himle- 
ne." (Lukas  10:20). 

Jeg  ville  ikke  turde  prale  af  mirakler 
som  jeg  havde  del  i  af  frygt  for  at 
Herren  ville  blive  så  misfornøjet  at 
han  ville  indskrænke  den  magt  han 
havde  betroet  mig. 

Velsignelsen  tilhører  modtageren 
som  hvis  han  vil,  på  rette  vis  kan 
bære  vidnesbyrd  om  den,  men  det 
ville  passe  sig  dårligt  og  være 
formasteligt  at  bryste  sig  den 
mindste  smule  af  det,  for  ingen  af 
os  kan  helbrede.  Det  er  kun  gen- 
nem præstedømmet  resultaterne 
viser  sig.  Hvis  en  ældste  ville  kræve 
af  den  syge  at  han  aldrig  nævnede 
hvem  der  lagde  hænderne  på  ham 
ville  det  yderligere  fjerne  fristelser- 
ne til  selv  at  tage  æren.  I  ethvert 
tilfælde  skal  al  ære  gives  vor  him- 
melske Fader.  Denne  fremgangs- 
måde synes  at  være  i  tråd  med 
Frelserens  liv  for  han  forlangte  i 
forbindelse  med  mange  helbredel- 
ser: „Fortæl  det  ikke  til  noget 
mennesker."  Til  den  spedalske  der 
bad  om  barmhjertighed  sagde  han: 
„Jeg  vil;  bliv  ren,"  og  straks  blev 
den  spedalske  ren.  Derpå  sagde 
Jesus:  „Se til,  atdu  ikkesigerdettil 
nogen."  (Mattæus  8:3-4). 

Jeg  ved  at  den  helbredende  kraft 
findes  i  kirken  og  at  utallige  men- 
nesker er  blevet  helbredt  eller  bed- 
re  eller  oprejst  gennem    Herrens 


velsignelser,  somme  tider  med  og 
somme  tider  uden  menneskers 
hjælp. 

Vi  skal  først  og  fremmest  gøre  alt 
hvad  vi  kan  for  os  selv  først:  Holde 
vor  diæt,  hvile,  benytte  enkle  urter 
som  vi  ved  kan  hjælpe  og  anvende 
vores  sunde  fornuft  især  når  det 
drejer  sig  om  mindre  skavanker. 
Derpå  bør  vi  sende  bud  efter  æld- 
ster,  hjemmelærere,  nogen  der  bor 
i  nærheden  eller  venner  som  vi  har 
tillid  til.  Det  er  ofte  det  eneste  der 
kræves  og  således  kan  der  fore- 
komme mange  helbredelser.  I  en 
række  tilfælde  hvor  problemet  ikke 
bliver  løst  går  vi  til  vore  dygtige 
mænd  som  kan  yde  en  vidunderlig 
hjælp.  En  ung  kvinde  der  blev 
sendt  på  hospitalet  for  at  gennem- 
gå en  alvorlig  operation  og  som  var 
nervøs  og  bange  fortæller,  at  den- 
gang doktoren  kom  for  at  se  til 
hende  aftenen  før  operationen  an- 
tydede han  at  han  havde  været  i 
templet.  Hun  slappede  af  og  følte 
sig  rolig  idet  hun  vidste  at  hun  var  i 
hænderne  på  en  retfærdig,  dygtig 
mand  der  havde  tro  og  at  Herren 
ville  våge  over  ham. 
Lad  ikke  skeptikerne  forstyrre  jeres 
tro  på  disse  mirakuløse  helbredel- 
ser. De  er  utallige.  De  er  hellige.  De 
kunne  ikke  rummes  i  mange  bind. 
De  er  enkle  og  indviklede.  De  sker 
gradvist  og  de  sker  øjeblikkeligt. 
De  er  en  realitet.  □ 


